הוועדה לביטחון לאומי, כנסת 25, פרוטוקול מספר 37, 2023-06-19 00:00

צביקה פוגל: בוקר טוב לכולם, אנחנו נכבד את אלה שעמדו בזמן או קרוב לזמן והמאחרים יצטרפו אלינו תוך כדי

צביקה פוגל:  הזמן שלנו קצר, המלאכה מרובה, הנושא הזה מאוד חשוב ובמקרה הזה, בעל הבית גם לוחץ

מתן כהנא: בעל הבית זה אתה

צביקה פוגל: לא, אתה הגשת את הבקשה לדיון אז אני נותן לך את הקרדיט

צביקה פוגל:  רק כמה מילים לפני כן, כדי לרכז קצת את הקב״א – לא את הקדוש ברוך הוא, אלא את קבוצת האיכות – בעלות על קרקע הייתה גורם לסכסוך מאז ומתמיד, בין אם זה בין פרטים לבין אם זה בין מדינות

צביקה פוגל:  זאת אומרת, בין אם זה הסדרי ראייה ובין אם זה קביעת גבולות

צביקה פוגל:  תמיד הכרנו בקיומה של הבעיה הזאת

צביקה פוגל:  לאחרונה אנחנו נתקלים בה בעוצמה רבה מאוד, שמלווה באלימות ובהתנכלות, גם בתוך מדינת ישראל ולא רק על שטחי מרעה

צביקה פוגל:       אנחנו עכשיו נוכחים לדעת על שמישהו דורש בעלות על קיבוץ מגידו ועוד כל מיני דברים דומים

צביקה פוגל:  זו בעיה שנצטרך להתמודד איתה וטוב שהנושא הזה הועלה פה

צביקה פוגל:  אני מקווה שהדיון הזה לא יסתיים רק פה אלא באמת יוביל את כל חברי הכנסת לתת את הדעת על הנושא הזה, כל אחד בוועדה שלו ובעיסוק שלו

צביקה פוגל:  אני קיבלתי בקשה, שהמוביל שלה היה חבר הכנסת מתן כהנא, לקיים דיון בנושא הזה

צביקה פוגל:  אז אמנם הדיון הזה יהיה מאוד ממוקד, אבל אם הוא יחייב אותנו להמשיך לדון בנושא הזה אז זה מה שנעשה וזה לא יסתיים רק בדיון הזה

צביקה פוגל:  זכות הטענה שלך, בבקשה

מתן כהנא: אז בוקר טוב לכולם

מתן כהנא:  ראשית, תודה לך יושב ראש הוועדה, על שנעתרת לקיים את הדיון המהיר הזה

מתן כהנא:  אני חושב שבדברי הפתיחה שלך הטבת לתאר את האירוע

מתן כהנא:  אני רוצה גם להודות לחבריי, שהצטרפו אליי לבקשה הזו

מתן כהנא:  בסופו של דבר אנחנו עוסקים כאן במשילות

מתן כהנא:  אמנם הטריגר לבקשה לכינוס הוועדה היה מבחינתי בכתבה שקראתי, של העיתונאי יאיר קראוס, שדיברה על מה שקורה בחוות ׳חלב ודבש׳, שבצפון הכינרת, אבל בסוף כאמור, מדובר פה בעניין של משילות

מתן כהנא:       אתמול היינו בסיור של ועדת חוקה, בדיוק במקומות המדוברים

מתן כהנא:  ובעצם התרשמנו ולא בפעם הראשונה, במו עיינינו, ממה שקורה שם בנקודה הזו

מתן כהנא:  עוד מעט אנחנו גם נשמע ב- Zoom את המחזיק החוקי של האדמות האלה ונבין מה האנשים האלה עוברים שם, בעודם שומרים על אדמות המדינה

מתן כהנא:  כמו שאמרתי קודם, זה עניין של משילות, בלי קשר לימין או לשמאל

מתן כהנא:  זה עניין של שמירה על קרקעות המדינה

מתן כהנא:  אנחנו גם לא צריכים להתבייש להגיד ׳יהוד הגליל׳ וגם לא צריכים להתבייש לומר שהתיישבות זו ציונות, כי זה מה שכתוב במגילת העצמאות

מתן כהנא:  כל הדברים האלה, הם הערכים שעליהם אנחנו מדברים בדיון הזה

מתן כהנא:  אגב, גם התרשמנו אתמול מכך שיש לא מעט אזרחים שאינם יהודים, שסובלים גם הם מהדברים האלה

מתן כהנא:       האלימות הזאת, שמופנית לחקלאים ולחוואים היהודיים, מופנית גם כלפי אנשים שומרי חוק שאינם יהודים

מתן כהנא:  מה שאנחנו ראינו אתמול, זה שבעצם יש שם זוג צעיר, שקיבל אדמות מהמדינה לשמור עליה והם סופגים מסכת של התעללות, של אלימות קשה נגדם ושל Protection

מתן כהנא:  אלה דברים מאוד קשים, שלא רק גורמים להפסדים כלכליים אלא ממש גובלים בסכנת חיים

מתן כהנא:  גם ראינו, שכמו שאתה בעצמך אמרת, זה גולש הרבה מעבר לחוות ׳חלב ודבש׳

מתן כהנא:       פגשנו אתמול בעלי עסקים למיניהם, כמו: בעלים של בתי קירור ובעלים של חברות הסעה, שגם הם חווים שם נזקים עצומים

מתן כהנא:  שורפים להם את בתי הקירור, שורפים להם אוטובוסים ומיניבוסים, הם סופגים הפסדים נוראיים והכל בעצם מתרכז ל- Protection

מתן כהנא:  למדנו אתמול על השיטה הזאת, על האופן בו אותם עבריינים גובים את ה- Protection בצורה שהיא כאילו חוקית וכמו שאמרת, זה מתדרדר למצב בו יש פתאום תביעות של אנשים על אדמות בקיבוץ מגידו

מתן כהנא:  לכן ביקשתי לקיים את הדיון המהיר הזה

מתן כהנא:       כמו שאמרתי קודם, לא מדובר בעניין של ימין או שמאל אלא באינטרס משותף לכולם, זה עניין של משילות

מתן כהנא:  אני לא בא בטענות לאף שר מכהן או לאף גורם כזה או אחר

מתן כהנא:  ראינו אתמול את הדברים שניתן לעשות על מנת לטפל בזה, בין אם זו אכיפה קשה יותר על ידי המשטרה, בין אם זו הטלה של קנסות מנהליים ובין אם זה בחקיקה שלנו

מתן כהנא:  כיום, עבירת פלישה היא עבירת עוון, אז מדובר ב- ״דלת מסתובבת״

מתן כהנא:  המשטרה לא מטפלת כראוי ובצדק, כי זה נגמר בחוסר עניין לציבור, אז אם זה נגמר בעבירת עוון אין עניין לאכוף

מתן כהנא:      בסוף, לעבריינות הזאת אין מחיר

מתן כהנא:  היום על כל עבירת תנועה, שוטר יכול לתת קנסות מאוד גבוהים בו במקום, אך לעומת זאת, בנושאי פלישות וכל מה שמסביב להן, כמעט ואין כלום שאפשר לעשות במיידי

מתן כהנא:  אז יש דרכים רבות בהן ניתן להתמודד עם הנושא הזה ואני חושב שבראשותך, אנחנו צריכים לתת לזה את המקום ולנסות ככל האפשר לקדם וליישם אותן על מנת לפתור את הבעיה הזו

מתן כהנא:  שוב תודה לך, אדוני היושב ראש ותודה לחבריי

צביקה פוגל: תודה רבה לך חבר הכנסת מתן כהנא, על הדברים המאוד חשובים והכנים שלך

צביקה פוגל:  מישהו מחברי הכנסת הנוספים שנמצאים פה, ירצה לומר כמה מילים? בבקשה

משה טור פז: תודה על הדיון הזה אדוני יושב הראש

משה טור פז:  אני קודם כל רוצה להצטרף לאמירה, שאין פה סוגייה של ימין או שמאל ושגם ברוב המקרים, החברה הערבית בישראל היא הראשונה שסובלת מזה

משה טור פז:  אנחנו, היהודים, פוגשים בזה כאשר זה עובר איזה שהוא סף מסוים

משה טור פז:  כמו מן כוס שמתמלאת וגולשת על גדותיה ואז זה מגיע אלינו ואנחנו ניזוקים, בצדק

משה טור פז:  אבל בדרך כלל, כאמור, החברה הערבית סובלת מזה לפנינו

משה טור פז:  בנוסף, סוגיית ״הטרור החקלאי״ מה שנקרא, ו- ״טרור האדמות״, פוגשת הרבה מאוד מהחקלאים שלנו, בצפון ובדרום

משה טור פז:       לפני מספר שבועות ביקרתי פעיל ׳יש עתיד׳, שזה השיוך הפוליטי שלו, חקלאי ממושב בצפון עם נחלה משפחתית, שגם להם שרפו את המתבן ועוד כל מיני פירות חקלאיים, גם הם סובלים מזה והסבל הוא פשוט בלתי יאומן

משה טור פז:  זה מדהים שישראל, שהיא מדינה קטנה כל כך ישראל עם פריפריה ומרכז, אבל הפריפריה שלה, הישראלית, סובלת יותר מאשר המרכז

משה טור פז:  חוסר הביטחון שחשים האנשים האלה זועק לשמיים

משה טור פז:  אם אני מגיע עכשיו מעולם הבעיות והפתרונות, אז אני חושב שהפתרון שלנו לבעיה הזו, נעוץ בכך שגם בוועדה הזו וגם בוועדות האחרות, נדון בנושא הזה ללא הפסקה

משה טור פז:  נביא את האירועים האלה אל חזית התקשורת

משה טור פז:       כאן זה באמת הזמן לומר תודה ליאיר קראוס, שמביא את האירועים האלה לקדמת הבמה בתקשורת, כי הם חייבים להיות בתודעה הציבורית כל הזמן, אחרת, רוב אזרחי ישראל לא מרגישים את זה ביום-יום שלהם

משה טור פז:  אני, כאדם שגר בישוב חקלאי, אני מחלל שבת בכל שבת, עולה על טרקטורון ונוסע בשבת אחר הצהריים, על מנת לשמור על המטעים שלנו בכפר עציון, מפני הכפר הסמוך שחושב שזה נחמד לשרוף אותם

משה טור פז:  אז אנחנו האזרחים, בידיים שלנו, שומרים על האדמות האלה

משה טור פז:  אני גם חושב שכל מי שעוסק בחקלאות יודע, שאין זה פתרון שהאדם שהוא הבעלים יהיה זה שנמצא שם כדי לשמור על האדמות

משה טור פז:       לכן אני מצפה מאתנו, ממשטרת ישראל ומזרועות הביטחון בישראל, לנקוט צעדים הרבה יותר משמעותיים: גם לשנות את העבירה בספר החוקים וגם לתת כלים למשטרה, למג״ב ולכל מי שעוסק בנושא הזה, על מנת שהאכיפה תהיה הרבה יותר משמעותית, שהעונשים יהיו הרבה יותר חמורים ושיידעו במדינת ישראל, שיש דין ויש דיין

צביקה פוגל: תודה רבה לך חבר הכנסת משה טור פז, על הדברים המאוד חשובים שאמרת

צביקה פוגל:  זה בהחלט מסמן את המטרות אליהן נצטרך לשאוף כולנו יחד

צביקה פוגל:  חבר הכנסת סלומון, בבקשה

משה סולומון: בוקר טוב אדוני יושב הראש

משה סולומון:  אני שמח לנכוח בוועדה הזו, החרוצה, שמתחילה בשעה 08:00, אז כל הכבוד

משה סולומון:  הנושא הזה הוא באמת קריטי, משום שהוא מסמל דברים שמתרחשים בשטח

משה סולומון:  אנחנו מדברים על אדמות מדינה שמופקרות

משה סולומון:  יצאנו לסיורים בצפון ובדרום ואנחנו מבינים שיש פגיעה באדמות של יהודים ובאדמות המדינה, יש ממש אנרכיה שנוצרת במקומות האלה

משה סולומון:  אדם עם יכולת פיזית כזו או אחרת, שמייצר אנרכיה, הפחדה וכאוס, על מנת להשתלט על אדמות שהן בבעלות המדינה

משה סולומון:       יש במציאות הזו חוסר צדק, יש פה חוסר יכולת של חקלאים לעבד את אדמותיהם בביטחון ועם יכולת לתכנן קדימה ואסור שדבר כזה יקרה

משה סולומון:  אז אני שמח על קיום הדיון הזה, כי מעבר לעובדה שמציאת פתרון לבעיה הזו תביא עמה את הצדק לחקלאים בעלי האדמות או לאלה המופקדים עליהן, היא גם תייצר משילות

משה סולומון:  יש חשיבות מאוד גדולה לכך שאותם עבריינים יבינו שיש פה מדינה, שיש פה רשויות חוק, שיש פה אכיפה ושלא ניתן להם להשתלט על כל מקום בו יחפצו

משה סולומון:       אנחנו מבינים שזה מתחיל באדמות, ממשיך למוסכים ומשם לעוד עסקים רבים

משה סולומון:  המצב הזה כבר מתרחש בצורה מאוד חזקה, בעיקר בצפון הארץ ולכן הדיון הזה הוא כל כך חשוב

משה סולומון:  אני חושב שאנחנו צריכים בדיון הזה להגיע למספר פתרונות: 1

משה סולומון:  בנושא החקיקה: אמנם אני לא מספיק בקיא בה, אבל אם נגלה שהחקיקה לא מאפשרת אכיפה משמעותית, אז נצטרך לראות איך אנחנו פועלים דרך הוועדה הזו, על מנת לשנות אותה כך שתהיה כזו

משה סולומון:  2

משה סולומון:  חיזוק ההבנה בקרב המתיישבים והחקלאים, שיש להם ״גב״ ממדינת ישראל: מהדיון הזה צריך לצאת אליהם מסר ברור, שאומר שאיננו מתכוונים יותר לעבור על זה בשתיקה

משה סולומון:       3

משה סולומון:  שיתוף פעולה עם ארגונים כמו ׳השומר החדש׳ ותנועות כאלו ואחרות, שרואות את השליחות הציונית מאחורי הסיוע לאותם חקלאים בהגנה על אותן אדמות, בהן העבריינות פושעת ומתרחבת

משה סולומון:  4

משה סולומון:  הסברה: צריכים לבצע הסברה משמעותית בחברה הערבית ובמקומות בהם זה מתחיל, כך שגם המנהיגות המקומית תפעל על מנת לעזור להילחם בבעיה הזאת, עוד בטרם תתרחב אלינו

משה סולומון:  תודה רבה ושיהיה לכולנו בהצלחה

צביקה פוגל: תודה רבה לך חבר הכנסת משה סלומון, על הדברים החשובים שאמרת

צביקה פוגל:  אנחנו ניתן את רשות הדיבור ליאיר, שהעיר את הנושא הזה, שיספר לנו בכמה משפטים על הדברים אותם הוא סקר והכיר, מיד אחרי זה נעבור לשמוע ב- Zoom, את בעלי החווה ואחר כך נעבור להתייחסות, של ׳השומר החדש׳ ושל כל האחרים שהטריחו את עצמם והגיעו לדיון החשוב הזה

צביקה פוגל:  יאיר קראוס, בוקר טוב, בבקשה

יאיר קראוס: בוקר טוב וחודש טוב

יאיר קראוס:  אני מאוד שמח על עצם קיום הדיון הזה ועל הנוכחות שלכם כאן

יאיר קראוס:  אני חושב שמדובר באחד מהדיונים החשובים ביותר, שנוגע לחיים עצמם, לחיים בגליל ומעמיד את עתיד הגליל והשטחים הפתוחים בו, בסימן שאלה גדול מאוד

יאיר קראוס:  הנושא הזה מטריד את מנוחתי כעיתונאי

יאיר קראוס:  אני חייב לספר, אני יכול לקבל טלפונים באמצע הלילה, ב-00:30 וב-01:30, מחקלאים ומבעלי עסקים, שנפגעים מתופעת ה- Protection ומתופעת הפשיעה החקלאית

יאיר קראוס:  האירוע הזה הוא אירוע רחב, שכולל בתוכו המון היבטים של חוסר משילות בגליל ואנחנו מתמקדים היום בנושא של חוות ׳חלב ודבש׳

יאיר קראוס:  מדובר בנושא שאנחנו מסקרים ב- Ynet וב- ׳ידיעות אחרונות׳ - - -      

צביקה פוגל: אתה מקדים עליה כמאפיין

יאיר קראוס: כמאפיין וכ- Case study, בגלל שבנוגע למקרה הזה כבר היו לפחות שלוש או ארבע כתבות, בהן אני עוסק בהתפתחויות של האירועים האלה, אשר מספרים סיפור על גיבורים, שאמנם לרוב מתראיינים בעילום שם, אך לא מפחדים לספר על מה שקורה ועל מה שעובר עליהם

יאיר קראוס:  לרוב, אירועים נגד חקלאים, במיוחד בשטחים הפתוחים, בשטחי המרעה, אלה אירועים שמצויים בתת דיווח, אירועים שלא נשמע עליהם

יאיר קראוס:       החקלאים כבר איבדו עניין ואיבדו אמון גם במערכות וגם בתקשורת, הם כבר לא מאמינים שיש לצעקה ולזעקה שלהם את הכוח להשפיע וזה אירוע מאוד מאוד חמור, משום שהם מרגישים בגפם והם מרגישים שהם האחרונים ששומרים על המשלט

יאיר קראוס:  התחושה היא שהם לבד באירוע הזה

יאיר קראוס:  אני עוקב אחר הסיפורים שלהם ואחר התלונות שלהם, שנסגרות חדשות לבקרים, בתואנה של חוסר עניין לציבור

יאיר קראוס:  אני לא מבין איך הציבור חסר עניין לנוכח האירוע הזה, אבל אולי זה נוח לציבור להיות חסר עניין, משום שאם הציבור ידע את התמונה האמיתית של מה שקורה באדמות המרעה, בשטחים הפתוחים, בחקלאות ובעסקים בגליל ובצפון, אז הוא לא יוכל לשתוק על כך

יאיר קראוס:       החקלאים מספרים לי, שאם הם ינסו להגן על חייהם, אז המשטרה תחרים להם את הנשק, שאם הם יתלוננו כנגד הפושעים, אז ימצאו את עצמם נחקרים בתחנת המשטרה עם תלונות הדדיות, תלונות שווא

יאיר קראוס:  אין דין ואין דיין

יאיר קראוס:  ואם נחשוב שהמשטרה היא האשמה אז זו לא המסקנה הנכונה

יאיר קראוס:  רחמיי על המשטרה

יאיר קראוס:  אני חייב לומר, אני מבקר את המשטרה, אנחנו דורשים מהמשטרה לפעול, נכנסים כשהיא לא פועלת ועוקבים אחריה, אבל עם כל הכבוד, אומרים לי השוטרים: ״אנחנו מרגישים שהמערכת כולה, לא רתומה לאירוע

יאיר קראוס:  בתי המשפט לא רתומים לאירוע, הם כובלים אותנו וכשהם כובלים אותנו, אז העבודה שלנו מיותרת, כי גם אם אנחנו מתאמצים ומנסים להביא להארכות מעצר, אז אותם עבריינים מוצאים עצמם מהר מאוד בדלתות המסתובבות, צוחקים על השוטרים ועל המערכת ובסופו של דבר, הכוח שלנו מוגבל

יאיר קראוס:  אם להעביר זקנה את הכביש, יהיה יותר אפקטיבי לציבור, מאשר לעצור את העבריינים הללו, שפוגעים ב- ׳חלב ודבש׳, אנחנו נעביר זקנה את הכביש, כי זה יותר מועיל לציבור כאשר המערכות עצמן לא סוגרות את המעגל

יאיר קראוס: ״      אני כעיתונאי, שמתי לב לעניין מאוד מעניין וגם דיברתי עליו: כמעט בכל עניין של פשיעה, בין אם זה עניין של Protection ובין אם זה עניין של פשיעה חקלאית, עוד לא פגשתי אפילו אדם אחד, אפילו חברה אחת ואפילו חקלאי אחד, שהודה שהוא משלם Protection, שזה אירוע מוזר, כי הרי אנחנו יודעים שכולם משלמים Protection

יאיר קראוס:  אנחנו יודעים שאין עסק ואין חקלאי שלא משלם Protection, אבל עדיין לא פגשתי את החקלאי שמוכן להודות באירוע הזה ופה זה עצם המורכבות של האירוע הזה

יאיר קראוס:       אז אני מאוד שמח על קיום הדיון הזה ועל האפשרות לשמוע את ׳חלב ודבש׳, אבל אנחנו צריכים לזכור שהאירוע הזה הוא רק Case study לאירוע מורכב, שאם לא נתעורר ולא נטפל בו עכשיו, אנחנו נאבד את הגליל, נאבד את הצפון ונאבד את העתיד

יאיר קראוס:  אם אנחנו מדברים על אוכלוסייה שיוצאת מגבולות המרכז ושרוצים להביא אותה לגליל, אז אנחנו לא יכולים להישאר לבד בגליל

יאיר קראוס:  כשאין נוכחות של יהודים, כשאין אזרחים, כשאין משילות וכשאין ממשלה, אז אין מדינה ומצב הגליל כרגע הוא של No more land

צביקה פוגל: תודה רבה יאיר

צביקה פוגל:  גם על העבודה הנאמנה שאתה עושה וגם על הדאגה שלך לגליל, אותה אני מכיר כבר הרבה מאוד שנים

צביקה פוגל:  אני מקווה שאני לא פוגע בך בזה שאני מציין שאנחנו חברים

צביקה פוגל:  אנחנו נשמע את הלל בן זכריה ב- Zoom, בבקשה

הלל בן זכריה: בוקר טוב וחודש טוב

הלל בן זכריה:  בעצם נבצר מאיתנו להגיע פיזית לדיון היום, מהרבה סיבות, אבל הסיבה העיקרית היא שאנחנו לא יכולים לעזוב את החווה

הלל בן זכריה:  החווה נמצאת על הכתפיים שלנו בלבד, גם ברמת הניהול וגם ברמת השמירה על השטחים

הלל בן זכריה:  המעגלים הולכים וגדלים, כך שאפילו כמה שעות ביום של יציאה בלי לאייש את אותם מקומות עם אנשים שיתפסו את מקומנו כמו שצריך, הן לא אפשריות

הלל בן זכריה:  אנחנו מקורקעים למקום ולא יכולים לצאת ממנו וזה מה שקרה גם היום, למרות שמאוד רצינו להגיע

הלל בן זכריה:       אנחנו מאוד שמחים שהוועדה הזו מתכנסת על מנת לדבר על הנושא הזה, שכמו שגם אתם אמרתם, זה הוא רק קצה הקרחון ושמחים על כך שעדיין יש בנו את הכוחות לבוא, להעיר ולדבר על הנושא הזה

הלל בן זכריה:  אני מאמין שחלק גדול מהנוכחים בוועדה מכירים את הסיפור, אבל - - -      

צביקה פוגל: אם תוכל לתמצת אותו בשתי דקות, זה יעזור פה לכולנו

צביקה פוגל:  וטוב שנשארת לשמור על המקום, אנחנו שמחים גם לראות אותך ב- Zoom

הלל בן זכריה: כמובן

הלל בן זכריה:  בעצם מדובר בכ-7 אלפים דונם של שטחים, שסובבים את פארק הירדן ואת הישוב חד נס

הלל בן זכריה:  אלה שטחי מרעה של רשות מקרקעי ישראל, בבעלות מדינת ישראל, שאנחנו הופקדנו לשמור עליהם

הלל בן זכריה:  זאת לאחר שבמשך עשרות שנים, היו השטחים מופקרים בידי חמולות עברייניות מטובא זנגריה, שחילקו את השטח ביניהן והחלו לייצר פשיעה מאוד משמעותית באזור הזה

הלל בן זכריה:  אנחנו מדברים על גידול סמים, על סחר בנשק, על גניבות חקלאיות, על נזקים עצומים בסדר גודל של מיליונים, לחקלאים שמסביבנו

הלל בן זכריה:       הם מפעילים פה בעצם ״טרור חקלאי״ שהלך והתפשט לכל רחבי האזור ואף החל לטפס למעלה, לכיוון הגולן

הלל בן זכריה:  אני באמת שהדיון הזה הוא עלינו, כפרט, כאנשים, אלא חושב שמדובר פה בדיון על זהותה של מדינת ישראל, כמדינה יהודית וציונית וזה חשוב לי לדייק את זה

הלל בן זכריה:  כי עד שאנחנו לא נבין את הערך של ארץ ישראל ושל השמירה על אדמתה, אין לנו באמת זכות קיום גם במקומות שבעינינו הם הכי מובנים מאליהם

הלל בן זכריה:  אנחנו רואים שככול שעובר הזמן, אנחנו הולכים ומצטמצמים, גם באשר למקומות שהם הכי אוניברסליים ומובנים

הלל בן זכריה:       אספר את הסיפור: בשנה וחודשיים האחרונות, פלוס מינוס שנתיים, נמצאים בתהליך שהביא אותנו לשלב שבו אנחנו נמצאים כיום

הלל בן זכריה:  חטפנו עשרות נזקים, הגשנו אינספור תלונות במשטרה

הלל בן זכריה:  נזקים בסדר גודל של ירי לעברנו בשבוע הראשון, שריפה של חצי משטחי המרעה כמספר שבועות לאחר מכן, קריעה של גדרות, איומים על החיים שלנו ושל האנשים שאיתנו: המתנדבים, אנשי הביטחון, אנשי ׳הסיירת הירוקה׳ ואנשי רט״ג, ממש כל הגופים ספגו איומים, פעם אחר פעם, בפניהם בצורה ישירה ובלי שום ניסיון להסתיר את האיומים הללו

הלל בן זכריה:       למרות כל זה, לצערנו, עדיין לא נחת פטיש הברזל על ראש העבריינים האלה

הלל בן זכריה:  הם עדיין מרגישים חופשיים להסתובב בשטח ועדיין הפרות שלהם נמצאות שם

הלל בן זכריה:  אחרי ש- ׳הסיירת הירוקה׳, במאמצים כבירים, ניקתה את כל הפרות ופינתה אותן ואחרי שמדינת ישראל השקיעה מאות אלפי שקלים על פינוי הפרות, שבוע אחר כך אותו עבריין לקח את הפרות מהנקודה שאליה הן פונו והחזיר אותן חזרה אל השטח, זאת מכל מיני סיבות שלא אפרט אותן עכשיו ואף עשה זאת בגלוי מול פקחי רט״ג ו- ׳הסיירת הירוקה׳, שלא יכלו לעשות שום דבר בנידון

הלל בן זכריה:       בשביל לעשות את הפינוי הזה שוב, צריך להוציא שוב צווים ואז להיכנס לתהליך ארוך מאוד ולכן המציאות הזו ממשיכה וממשיכה

הלל בן זכריה:  בעצם, בעקבות אותן פרות שנכנסו לשטח, אחרי מאמצים רבים ובעזרת ׳הסיירת הירוקה׳, קיבלו מרשות מקרקעי ישראל את השטח, זאת על מנת להחיל את הריבונות שלנו שם וכדי לתפוס אותו

הלל בן זכריה:  גם הפרות שלנו נמצאות שם במרעה, לכן, בתוך התהליך הזה, אנחנו חייבים להיות לצידן כל הזמן, כדי למנוע גניבה שלהן ולמנוע קריעת גדרות וגרימת נזקים אחרים לשטח, הרי כמובן שכל דבר שקורה בדרך הוא באחריותנו ונמצא על כתפינו

הלל בן זכריה:       אבל למרות זאת, אנחנו שליחים, אנחנו מרגישים את השליחות הזו מידי יום כשמתעוררים בבוקר, שליחים של מדינת ישראל ושל אותם גופים שמנסים כבר שנים להתמודד עם התופעה הזו, לצערנו ללא הצלחה

הלל בן זכריה:  באחד מהמקרים האחרונים שקרו, באחד מהבקרים בהם עשיתי את הסיור, זיהיתי את אחד מהעבריינים נכנס לי לתוך השטח, חונה עם הרכב שלו בשטח של אחד מהמטעים לידינו ומתחיל להסתובב לי בתוך השטח

הלל בן זכריה:       קראתי לעוד בחור שלי, שעובד איתנו וביחד התקשרנו למשטרה, כדי שתבוא ותמצא את אותו עבריין שנכנס לנו לשטח

הלל בן זכריה:  הניידת חיפשה אותו, כרזה וקראה לו, כמובן שהרכב לא היה רשום על שמו אלא על שם סבתא שלו ולכן לא היה אפשר לסגור את המעגל הזה מבחינה נקודתית, אבל כעבור זמן מה בו חיכינו וחיכינו, אותו עבריין יצא מהשטח והבחור שהיה איתי הותקף על ידי העבריין

הלל בן זכריה:  חשוב לומר שלא מדובר באיזה עבריין חדש, אלא בעבריין שעושה פשעים כבר תקופה ארוכה, שאף נחקר על פשעים חמורים בהרבה וממש לאחרונה שוחרר מהכלא

הלל בן זכריה:  ושוב פעם, הוא חוזר וממשיך לעשות צרות

הלל בן זכריה:       הוא בעצם תקף את הבחור פיזית, לעיני השוטרים, שהגיעו ועצרו אותו

הלל בן זכריה:  אבל פחות משעתיים אחר כך אותו עבריין ואבא שלו הגיעו לאותו המקום בו הוא נעצר

הלל בן זכריה:  אנחנו היינו בטוחים שהמשטרה מטפלת בו והיינו בכלל בסיור אחר, אפילו לא ידענו שהם שם

הלל בן זכריה:  היינו בטוחים שאחרי תקיפה יהיה מענה קצת יותר יסודי מצד המשטרה, אבל לא

הלל בן זכריה:  אנחנו ביצענו סיור נוסף, לקראת סוף הערב, על מנת לאסוף את הפרות חזרה הביתה וראינו את שניהם על הכביש

הלל בן זכריה:       מיד כשהם ראו אותנו הם החלו לרדוף אחרינו עם הרכב שלהם, רכב מסחרי גדול, עד לכניסה לחד נס, שם קלטנו שהם דולקים אחרינו ופשוט הסתובבנו במקום, הם עצרו את הרכב בחריקת בלמים, כ-40 סנטימטר מהרכב שלנו, יצאו עם מקלות בידיים ורצו לכיוונינו, כל זה לעיניי עדים שהיו בצומת

הלל בן זכריה:  אותם עדים גם מוכנים להעיד על המקרה הזה

הלל בן זכריה:  חשוב לי להגיד שאחד מהעבריינים, הראשי מבניהם, הוא בעל תעודת נכה ולכן ההתייחסות אליו, לצערנו, מצד כל מיני גורמים, היא כהתייחסות לנכה

הלל בן זכריה:       אבל בעצם אנחנו רואים פעם אחר פעם, יעיד על כך אורי מלכה, שאותו עבריין לא רק שהוא לא נכה, אלא הוא גם אדם פעיל מאוד שיודע לרוץ מעולה אחרי פרות, שיודע לתקוף אותנו ויודע לעשות הכול

הלל בן זכריה:  כמובן שכאשר מגיעה משטרה וכאשר הוא נכנס לבית משפט, הוא מיד עוטה על עצמו את תדמית האדם הנכה והמסכן וכך כולם מרחמים עליו, אבל מדובר באדם מקצועי באופן בו הוא מעביר את השקרים שלו ואת המסרים שלו ולכן הוא גם מצליח פעם אחר פעם לסובב את המערכת ולהפעיל אותה לטובתו

הלל בן זכריה:       נחזור לסיפור, המשכנו חזרה למטה, הוא רדף אחרינו למטה, התקשרנו באותו זמן למשטרה כדי להתלונן על תקיפה ועל הסכנה לעוברי האורח למטה, בעודנו מצויים בפאניקה מוחלטת, אך כשהגיעה המשטרה הם הלכו קודם כל לאותו הבחור ושוחחו אתו, אין לי מושג על מה

הלל בן זכריה:  הם קראו לנו שנתקרב ונעמוד לידו, אבל אנחנו חששנו לחיים שלנו, בגלל מה שקרה רק קודם לכן, אז שמרנו על מרחק מסוים

הלל בן זכריה:  השוטרת הגיעה לעברנו ומבלי לשמוע את הצד שלנו או לברר את הסיפור, הבנו מיד שהפכנו אוטומטית מהנתקף, מהמתלונן, לחשוד

הלל בן זכריה:  היא ביקשה את תעודות הזהות שלנו והסברנו שאין לנו, שאנחנו לא מסתובבים עם תעודות הזהות עלינו במהלך העבודה, כי זה לא נחוץ עבורנו במהלך היום

הלל בן זכריה:  היא הנהנה ואמרה: ״בסדר"

הלל בן זכריה:      בשלב מסוים הרגשנו שמשהו מוזר קורה ולא הבנו במה מדובר

הלל בן זכריה:  יצאנו בחזרה לחווה, חזרנו כדי להחזיר את הפרות הביתה, שכאמור לשם כך יצאנו מהחווה

הלל בן זכריה:  סביב הסיפור הזה, הסתבר לנו אחר כך שהתפתח איזה שהוא עניין, שאותו ערבי טען שפנצ׳רנו את גלגלי הרכב שלו לו ואף טען לאחר מכן שגם איימתי עליו ברצח

הלל בן זכריה:  כמובן שמדובר בטענות אבסורדיות, כי לא דיברתי אתו מילה וחצי מילה, כך שלא היה שום דבר שיכול להעיד על דבר שכזה

הלל בן זכריה:       חזרנו לחווה ומאותו הרגע בעצם, הפכנו להיות החשודים העיקריים

הלל בן זכריה:  כמה דקות אחר כך הגיעו בלשים וניידת משטרה ועכבו אותי לחקירה

הלל בן זכריה:  הייתי מעוכב במשך חמש שעות לפחות, בתאריך בו אשתי הייתה אמורה ללדת

הלל בן זכריה:  הייתי בסערת רגשות ולא הבנתי איך הכל התהפך עלינו, עברתי חקירה ולתחושתי, כל דבר שאמרתי, לא משנה אפילו מה, הסתובב אחר כך נגדי

הלל בן זכריה:  בשורה התחתונה, בסיועו של חבר הכנסת, יצחק קרויזר, שהגיע לתחנת המשטרה ודיבר עם מי שצריך על מנת להוציא אותי משם, הציבו בפניי חמישה תנאים זו הייתה הדרך היחידה שלי לצאת משם

הלל בן זכריה:       מדובר בתנאים הזויים, שבעיניי עליהם מונח כל העניין, והם: 1

הלל בן זכריה:  הרחקה ל-30 יום מאותו עבריין שפולש לי לשטח

הלל בן זכריה:  אני, בעל השטח, שצריך לשמור על השטח שלי, צריך להיות מורחק מאותו אדם

הלל בן זכריה:  לו מותר להסתובב לי בשטח אבל אני מורחק ממנו, בתוך השטח שלי, והרי הוא פולש, הפרות שלו עדיין פה

הלל בן זכריה:  2

הלל בן זכריה:  הרחקה מהחווה, מהאזור ומהגולן לחמישה ימיים

הלל בן זכריה:  3

הלל בן זכריה:  מעצר בית ליומיים

הלל בן זכריה:  4

הלל בן זכריה:  אם אני מפר את אחד מהתנאים הללו אני צריך לשלם קנס של 5,000 שקלים, כיאה לעבריין

הלל בן זכריה:  5

הלל בן זכריה:  מההכרות שלי עם מערכות המשטרה, אני מבין לצערי, שהנשק שלי זה הדבר הראשון שהם רוצים לקחת לי

הלל בן זכריה:       זו כבר פעם שנייה שברור לנו שזה קלף שבו הם משתמשים וחשוב מאוד להבין שהנשק הוא הדבר האחרון שנשאר לנו, על מנת להיות מסוגלים להגן על עצמנו, על חיי המשפחה שלנו, על אשתי ועל שני ילדיי הקטנים ועל חיי המתנדבים

הלל בן זכריה:  אז בעצם המשטרה משתמשת בנשק כקלף ומאיימת לקחת לי את הנשק ואת הרישיון

הלל בן זכריה:  לשמחתי הרבה, אחרי האירוע הקודם הבנתי שכדאי לי בתקופה הקרובה להשאיר את הנשק בבית, בכספת, אז למזלי, הוא לא היה עליי באותו אירוע ולכן לא לקחו לי אותו במקום

הלל בן זכריה:       אבל אחד מהתנאים היה שכאשר אני חוזר לחווה אחרי ההרחקה, אני צריך לבוא לתחנת המשטרה, להפקיד את הנשק ואת הרישיון, אלא אם כן הקצין החוקר יחליט אחרת, יוותר לי, נקרא לזה כך ויאפשר לי להשאיר את הנשק אצלי

הלל בן זכריה:  אז כל הגורמים האלה הובילו לסערת רגשות, שבעקבותיה דיברנו עם כל הגורמים הרלוונטיים, גם עם חברי כנסת, גם עם השר איתמר בן גביר וגם עם יאיר קראוס, שממש הציף את הנושא הזה

הלל בן זכריה:       חשוב לי להגיד, לצערי, שבאותו המקרה משטרת ישראל הפעילה עלינו לחצים גדולים מאוד על מנת שלא נפרסם את המקרה ושלא נדבר עליו בתקשורת

הלל בן זכריה:  יעיד על זה יאיר קראוס, שאמרתי לו: ״עדיף לא לדבר, כי המשטרה סוגרת עלינו מעגלים מתוך איזה שהוא כעס שמישהו מתערב לה בהחלטות

הלל בן זכריה: ״ לכן נוצר מצב אבסורדי, שאותו עבריין שפולש לשטח שלנו פעם אחר פעם, מקבל חותמת ממדינת ישראל וממשטרת ישראל, לכך שמעשיו תקינים ושהוא יכול להמשיך לעשות את מה שהוא עושה

הלל בן זכריה:       חשוב לי להגיד שבשבוע לאחר מכן, באותו הסיור ובאותן השעות, היה מקרה נוסף של מרדף ברכב אחרי העובד שלי

הלל בן זכריה:  לשמחתנו הרבה, אחד הפקחים של ׳הסיירת הירוקה׳ ועוד פקח של רשות הטבע והגנים היו במקום

הלל בן זכריה:  נסענו אחרי אותו עבריין ותפסנו אותו במקום

הלל בן זכריה:  כאשר הוא ראה את הגורמים הנוכחים, הוא כמובן נכנס מיד לתדמית הנכה המסכן

הלל בן זכריה:  הזמנו משטרה וביקשנו ממנו לחכות במקום אך הוא עזב עוד לפני שהגיעה הניידת ולא עשו לו דבר עד היום

הלל בן זכריה:  הוא ממשיך בשלו והכל בסדר, הוא נותר חופשי, זאת למרות שהתלוננו על תקיפה ועל איום ברצח כלפי העובד שלי

הלל בן זכריה:  הטענה שלו נחשבת והטענה שלי לא שווה כלום, לכן אותם איומים חוזרים על עצמם פעם אחר פעם, במהלך השנים האחרונות

צביקה פוגל: הלל, תודה רבה

צביקה פוגל:  היטבת לתאר את המצב

צביקה פוגל:  אני חושב שכולנו מבינים עם מה אנחנו צריכים להתמודד

צביקה פוגל:  אני רק רוצה לבקש ממך, מאשתך ומהחברים שנמצאים איתך שם, אל תשברו

צביקה פוגל:  אנחנו נעשה כל מה שצריך כדי שיהיה לכם את הכוח ואת הזכות, להמשיך להחזיק באדמות המדינה, שהן מאוד חשובות לנו

צביקה פוגל:  אז תודה רבה על הדברים החשובים שהעלית פה, אנחנו נשתדל להתייחס אליהם בדקות הקרובות

צביקה פוגל:  ׳השומר החדש׳, בבקשה

צביקה פוגל:  אחרי זה רט״ג, יש פה? יופי

צביקה פוגל:  ׳השומר החדש׳, בבקשה

גונן דרסלר: שלום ובוקר טוב

גונן דרסלר:  שמי גונן, מנהל מרחב צפון ב- ׳שומר החדש׳

גונן דרסלר:  אני לא אחזור על העובדות ועל הנתונים שהלל הציג, אלא אמסגר את המסרים שלי בשתי מטרות, שאני חושב שהן ברורות לכולנו פה בוועדה

גונן דרסלר:  זו גם הזדמנות לומר תודה על הכוונה הטובה שיש כאן, כדי שלא ימשיך המצב שקיים היום בשטח

צביקה פוגל: יש לכם פרספקטיבה קצת יותר רחבה

צביקה פוגל:  אתם לא פועלים רק בחוות ״חלב ודבש״

גונן דרסלר: נכון

גונן דרסלר:  אני אציג את המטרות שבסוף חשוב לי להשיג, מתוך מה שאנחנו רואים באמת בשטח

גונן דרסלר:  1

גונן דרסלר:  מימוש הריבונות והחלטות המדינה בשטחים הפתוחים

גונן דרסלר:  2

גונן דרסלר:  המטרה הזו לדעתי היא מטרה שאנחנו מביאים את הערך המוסף שלה והיא שחקלאי יעסוק בחקלאות

גונן דרסלר:  כי כפי ששמענו פה מהלל שתיאר את המצב, לצערי, בשנה וחודשיים האחרונות, לצערי יש ימים בהם במקום ללבוש את בגדי העבודה הוא צריך ללבוש שכפ״ץ וקסדה

צביקה פוגל: כמה מקרים כאלה או מקרים דומים לזה, אנחנו מכירים בגליל?      

גונן דרסלר: את תופעת הפלישות אנחנו רואים בעשרות מקומת בגליל וגם במרכז

גונן דרסלר:  מדובר בתופעה שאנחנו רואים בה גם כסוג של Protection לכל דבר

גונן דרסלר:  אנחנו רואים את האלימות בעוצמות המקרים ולכן היא גם מקבלת כזו תודעה

גונן דרסלר:  מקרי ה- Protection הוא לא רק כלכלי אלא גם Protection של מקרקעין

גונן דרסלר:  יש פה צד שרוצה להשיב לעצמו את אדמות השטחים הפתוחים בצורה לא חוקית, בהבנה שזה ייעשה בכוח

גונן דרסלר:  לכן זה חד משמעי שמדובר פה בתופעה של Protection וכך גם צריך להסתכל עליה

גונן דרסלר:  Protection של מקרקעין, שרוצים לקחת את האדמות האלה בחזרה ובכוח

גונן דרסלר:       את המקרים האלה אנחנו רואים בעוד ועוד מקומות ולפעמים לצערי, אנחנו גם רואים את בתופעה הזו גם את הגיבוי לעבריינים מטעם רשויות המדינה

גונן דרסלר:  אם אני חוזר רגע לשתי המטרות שציינתי בהתחלה, אז אני חושב שהמטרה היא שהחקלאי יעסוק בחקלאות, שהוא יקום בבוקר ויצא לעבוד בשדה

גונן דרסלר:  אנחנו יודעים שהחקלאים קמים בבוקר ומתמודדים, זה חלק מהמקצוע, להתמודד עם גניבה פה ושם ולשמור על השטח

גונן דרסלר:  אבל יש הבדל בין זה לבין חקלאי שקם בבוקר ולאורך כל היום מתעסק במרדפים, בלתקן גדר שנפרצה ובהתגוננות מפני ירי

גונן דרסלר:       אז צריך לעצור את התופעה הזו וזה גם הערך המוסף שלנו, של ׳השומר החדש׳, לעזור לאפשר לחקלאי להתעסק בחקלאות

גונן דרסלר:  לשם כך אני קורא לעבודה ביחד, בשיתוף פעולה, גם עם מתנדבי מג״ב שיושבים פה וגם עם ארגונים נוספים

גונן דרסלר:  אנחנו מצליחים להיות בלילות עם החקלאי, על מנת שהוא יוכל ללכת לישון בביטחון שהעסק החקלאי שלו ימשיך לתפקד

גונן דרסלר:  אז אני חושב שזו המטרה העיקרית

צביקה פוגל: זה ברור

צביקה פוגל:  זאת מטרה של כולנו

גונן דרסלר: אני חושב שהמטרה של כולנו היא קודם כל לדאוג לכך שהאירועים האלימים האלה ייפסקו

צביקה פוגל: אתם נותנים מענה לא רק לחוות ״חלב ודבש״ ואתם ראויים להערכה ולהערצה על הפעילות שאתם עושים

צביקה פוגל:  לכן חשוב לי לשמוע עד כמה התופעה הזאת היא לא ייחודית רק ל- ׳חלב ודבש׳, אלא גם למקומות נוספים

צביקה פוגל:  זאת אומרת, שם זה היתרון היחסי שלך בדיון הזה

גונן דרסלר: הסקר שמונח פה על השולחן מראה את היקף התופעה של הפשיעה החקלאית

גונן דרסלר:  חקלאי יכול לחוות פשיעה חקלאית שש פעמים בשנה, זה המצב

גונן דרסלר:  הלל נמצא ב- Zoom כי הוא לא יכול לעזוב את החווה

גונן דרסלר:  חקלאי שהולך להגיש תלונה בתחנת משטרה ופעם אחר פעם התלונה נסגרת, אז זה מערער את האמון שלו במערכת וחוזר בחזרה למצב בו החקלאי לא מגיש תלונה מה שאומר, שהנתונים פה לא בהכרח משקפים את המצב

גונן דרסלר:  שרה, את רוצה להתייחס לנתונים?      

שרה אסקין חזוני: כן, ממש בדקה, בהמשך לשאלתך כבוד יושב הראש ולדבריו של יאיר קראוס

שרה אסקין חזוני:  בהקשר לתופעה של גביית דמי חסות

שרה אסקין חזוני:  יחידת המחקר של ׳השומר החדש׳ מוציאה דו״ח פשיעה מידי שנה, הוא נמצא פה ונשאיר אותו כאן, למי שמעוניין

שרה אסקין חזוני:  מתוך 300 משיבים לסקר, בנוגע לגביית דמי חסות, כ-40% הודו שהם שילמו בפועל דמי חסות

שרה אסקין חזוני:  אמנם השמות לא מופיעים בפועל, אבל המידע ישנו ונוכח

שרה אסקין חזוני:  אז יש גיבורים שכן עומדים בחזית התופעה הזאת ומודים בקיומה

מתן כהנא: שמשלמים מיליונים בשנה

שרה אסקין חזוני: כן, בדיוק

צביקה פוגל: השאלה היא רק איפה אתה רוצה לשלם את זה

שרה אסקין חזוני: בפועל, כמו שאמר חבר הכנסת, גם מי שלא משלם Protection, משלם באופן כזה או אחר

שרה אסקין חזוני:  בשבוע שעבר, חקלאי משדה משה אמר לחקאי אחר, שזה לא משנה אם הוא משלם מכיס ימין או שמאל, בסוף הוא משלם, אין חקלאי במדינת ישראל שלא משלם

שרה אסקין חזוני:  בשנים האחרונות ׳השומר החדש׳ נחשף לתופעת ה- Protection באופן כללי

שרה אסקין חזוני:  אמנם הפלישות הן אירוע קצה, אבל זה אירוע רחב וזו תופעה שמאוד קשה לדייק אותה, כי הם יכולים להגיע ליום אחד ולצאת, או לפלוש, להגיע ולהישאר

שרה אסקין חזוני:       יש לנו חקלאים, כמו יהודה מרמור מיבניאל, שחווה את התופעה הזו באופן גורף במשך עשור, עד ש- ׳השומר החדש׳ נכנס לשם

שרה אסקין חזוני:  נתונים בקצרה: בדו״ח הפשיעה של 2022, מהשנה האחרונה, למעלה מ-73% הודו, או שהם שילמו דמי חסות או שהם קיבלו פנייה באיומים לתשלום

שרה אסקין חזוני:  כתוצאה מזה ישנה תופעה ש-50% מתוכם בכלל לא הולכים לדווח על זה למשטרה, כי הם אומרים: ״זאת המציאות, ככה זה

שרה אסקין חזוני: ״ בנוסף, גם יש איזה שהוא חשש מאוד גדול מחשיפה של אנונימיות, כי נדרשת עדות ונדרשת חשיפה וכולם יודעים מה קורה אם אתה חושף את האויב שלך ממול

שרה אסקין חזוני:  נתון נוסף חשוב, הוא שמסך משלמי ה- Protection, אין הבדל בין הגליל, למרכז או לדרום, מדובר בתופעה גורפת בכלל המדינה

שרה אסקין חזוני:  זהו, אני אעצור כאן

משה סולומון: את אומרת שהמניעים בנגב, במרכז ובגליל, הם אותם מניעים?      

שרה אסקין חזוני: המניעים הם אותם מניעים

שרה אסקין חזוני:  אני לא בטוחה שכדאי שנצלול אליהם כאן, כי לכל אחד יש גם מניע משלו

שרה אסקין חזוני:  יש הבדלים מסוימים בסופו של דבר

משה סולומון: השאלה שלי, היא האם יש מקרים של מניע לאומני ומקרים של מניע פלילי?     

שרה אסקין חזוני: אין ספק שזה הרקע, כן? אנחנו מדברים פה על פלישות

שרה אסקין חזוני:  לפלישה אין רווח כלכלי בצידה באופן אוטומטי

מתן כהנא: אתמול הלל תיאר לנו, שכל יום כזה של פלישה עולה 2,000 שקלים

מתן כהנא:  2,000 שקלים ביום על מה שהפרות הפולשות אוכלות מהשטח שלו

מתן כהנא:  אם אתה סוכם את זה לחודש ולשנה זה מגיע למאות אלפי שקלים על הדבר הזה

מתן כהנא:  לכן זה כן גם מניע כלכלי

שרה אסקין חזוני: נכון, וזה נקרא נזק היקפי, לא נזק ישיר

גונן דרסלר: אני אשמח לומר משפט לסיכום

גונן דרסלר:  אני חוזר למטרה הראשונה, של מימוש החלטות המדינה בשטח

גונן דרסלר:  הייתה פה הזדמנות חיובית של גופים שעבדו ביחד

גונן דרסלר:  אני קורא להם שומר הסף של המדינה

גונן דרסלר:  החקלאים, לא רק הלל, מייצרים שני היבטים מאוד קריטיים של ביטחון במדינת ישראל, שהם: 1

גונן דרסלר:  ביטחון במימוש השטח, בטח בגבולות אבל גם בתוך שטחי המדינה

גונן דרסלר:  2

גונן דרסלר:  ביטחון המזון: שיהיו עוד חקלאים ותהיה חקלאות שתהווה מנוע לצמיחה במדינת ישראל

גונן דרסלר:  אני חושב שמה שאנחנו רואים היום בחוות ׳חלב ודבש׳, זה שהלל הוא שומר הסף

גונן דרסלר:       החווה היא שומרת הסף של כל מה שקורה בעליות לגולן, אבל גם בשטח עצמו ומי שחווה את כל הפגיעות האלה זו לא רק החווה, אלא עשרות מקרים נוספים שלא צוינו פה

גונן דרסלר:  רק לפני חודשיים, מטעי ׳אלמגור׳ חוו נזק של עשרות אלפי שקלים, של עצי מנגו בוגרים, כדי להעביר את המסר שמיקום החווה פה, הוא לא לרוחם של אותם אנשים

גונן דרסלר:  לכן, בשבוע בו החווה עלתה לקרקע, הושחתו שם דונמים של מטעים צעירים, אז הבעיה היא לא רק של החווה עצמה, של ה-6,000 דונמים של שטחים פתוחים

צביקה פוגל: לא חשבנו שזאת הבעיה

גונן דרסלר: אז חשוב לי לתאר את זה כי זה לא תואר פה

גונן דרסלר:  מטרת המימוש היא שיהיה שם מישהו בצורה חוקית, כמו שקרה פה

גונן דרסלר:  מצד אחד יש פה גוף, את המדינה, שנותנת את כל התנאים לעלות על הקרקע ולממש אותה, אבל אין אכיפה

גונן דרסלר:  לכן צריך פה יד נוספת של גיבוי ואכיפה ואכן אנחנו בדרך לשם, אבל יש עוד כמה וכמה צעדים שצריכים להיעשות, על מנת שכל האצבעות יעבדו יחד, כאגרוף

צביקה פוגל: תודה רבה לכם גונן ושרה, אתם תמשיכו לעשות את העבודה שלכם, אין לכם תחליף היום וטוב שאתם שם

צביקה פוגל:  מי נמצא כאן מרמ״י? בבקשה

ערן לבנה: מה השאלה?      

צביקה פוגל: השאלה היא איך אנחנו מתייחסים לבעלות על הקרקע? מה אנחנו עושים כדי לגבות את אותם אנשים ששלחנו לשם?      

מתן כהנא: אני רוצה לדייק את השאלה

מתן כהנא:  לפחות אנחנו, שמענו שלפעמים רמ״י היא זו שנשברת בסוף ונותנת לאותם עבריינים את אותם שטחי מרעה

מתן כהנא:  אחרי כל מסכת הייסורים שאותם עבריינים מעבירים את החקלאים, היהודיים בעיקר, בסוף רמ״י נשברת ונותנת את הקרקעות לאותם עבריינים

ערן לבנה: שמי ערן לבנה, אני מנהל מרחב שמירה על הצפון ברמ״י

ערן לבנה:  אנחנו אחראים על קרקעות המדינה בצפון, שזה פחות או יותר מהקו הירוק עד בית שאן, מערבה עד מגידו וצפונה, בלי רצועת החוף של הכרמל והקריות, ששייכת למרחב חיפה

ערן לבנה:  כל זה צפונה, כולל רמת הגולן עד גבול הלבנון

ערן לבנה:  ממערב ים תיכון, ממזרח גבול סוריה וירדן ומצפון לבנון

ערן לבנה:  אני מעדיף לדבר על המקרה הספציפי הזה, בו לא נשברנו

ערן לבנה:  יש לי קצת קושי עם המונח או המילה ״נשברת״, כי אנחנו לא נשברים

משה סולומון: יש מקרים כאלה בהם הפושעים מקבלים אדמות מרמ״י?      

ערן לבנה: יש משהו שנקרא ׳אכיפה מול הסדרה׳, אין דבר כזה אכיפה שעומדת לבדה בעולם

ערן לבנה:  כלומר, אם אין הליך של הסדרה, האכיפה לבדה לא תוביל לשום מקום

ערן לבנה:  אנחנו עושים את זה ביחד עם המשטרה, עם מג״ב, עם הרבה רשויות ממשלתיות ועם משרד החקלאות

ערן לבנה:  בהרבה מקומות בהם הלכנו לתהליך כזה של הסדרה מול אכיפה, זה הצליח

משה סולומון: כלומר, אם אני רוצה הסדרה אני צריך לעשות הרבה בלגן פלילי, לעשות רעש גדול ואז יעשו לי הסדרה

ערן לבנה: לא

ערן לבנה:  במקרה הספציפי הזה הייתה פה חווה ששמה היה ׳חדד מערבי׳

ערן לבנה:  הם יצאו מהשטח לפני שנים רבות, הכניסו אנשים מטעמם ובשלב מסוים הם איבדו את היכולת לשלוט במי שנמצא שם ונכנסו לשם עוד ועוד פולשים

ערן לבנה:  זו מלחמה של עשרות שנים ואני יכול להגיד היום בגאווה שהצלחנו

ערן לבנה:  החזרנו לידי מדינת ישראל סדר גודל של מעל 8,000 דונם

ערן לבנה:  זה היה תוהו ובוהו

ערן לבנה:  היו שם ארבעה או חמישה עדרים פולשים, מכל הסוגים ופינינו את כולם

ערן לבנה:       מתוך הבנה מצערת, שרועה מתוך האזור לא יצליח לשרוד שם, הבאנו בן אדם מבחוץ, ככה הסתכלנו על זה

ערן לבנה:  רועה ניטרלי, מחוץ לאזור, שלא מעורב בסכסוכים פנימיים, שאין לו מחויבויות לאף אחד מהצדדים ושלא סופג איומים מאף אחד מהצדדים

ערן לבנה:  לצערי, כרגע הוא מתמודד עם מציאות לא פשוטה

ערן לבנה:  כל רשויות המדינה - - -     

צביקה פוגל: ערן, אני חייב לעצור אותך רגע

צביקה פוגל:  יכול להיות שהעובדה שאנחנו נוקטים בשיטה של אכיפה שמשולבת בהסדרה, מאפשרת לגורמים עברייניים להבין, שאם הם יפעילו לחץ ויתנהגו בכוח, אז יגיעו איתם להסדרה ואז הם ירוויחו עוד משהו?     

ערן לבנה: אני רוצה להאמין שלא

ערן לבנה:  אנחנו גם משתדלים מאוד שלא יהיה - -      

צביקה פוגל: ערן, אנחנו מכירים כבר שנים

צביקה פוגל:  עזוב רגע מה אתה - - -      

ערן לבנה: - - מצב שפולש לשטח, יקבל את אותו שטח

ערן לבנה:  כלומר, אם יש פה איזה שהוא מרכיב - -      

משה סולומון: אבל קיבלנו נתונים שכן

ערן לבנה: - - של זיקה לשטח, אנחנו מנסים להפריד אותו

ערן לבנה:  לדוגמה, הזכירו את הסיפור של מרמור, מיבניאל, אז העדר הפולש בסיפור הזה בסוף קיבל שטח

ערן לבנה:  שטח קטן, מצומצם ובמקום אחר לחלוטין

ערן לבנה:  אני רואה בזה סוג של הצלחה, כי בסוף, אותו עבריין נוראי התיישר והיום הוא אזרח נורמטיבי

ערן לבנה:  כלומר, גם באזור החדש יש הרבה בעיות, אבל הוא שומר על החוק ולא מפר אותו, כי הוא יודע שיש לו מה להפסיד

ערן לבנה:  לצערי, אנחנו נמצאים במציאות בה הרבה מהעבריינים יודעים שהמשילות היא לא חזקה, אני אומר את זה בעדינות, כן?      

מתן כהנא: מה לדעתך ניתן לעשות כדי לחזק את המשילות?      

ערן לבנה: באיזה הקשר? בנושא מרעה?      

מתן כהנא: מה יכול לעזור לכם לסדר את העניין הזה? אני חושב שראוי שכל אחד מהגורמים יתייחס לשאלה הזאת

צביקה פוגל: מה אתם מצפים שאנחנו נעשה מפה? עם מה נצא מכאן?      

ערן לבנה: רשויות האכיפה במדינת ישראל חסרות שיניים כמעט לחלוטין, בנושא של מרעה, של פלישות ברעייה

ערן לבנה:  עדר פולש זו לא פלישה כמשמעותה בחוק, אלא פרות שנכנסות ויוצאות, כך שאין הרבה מה לעשות עם זה, אם הוא לא מניח שם מתקנים וציוד אז אין לי כלים חוקיים - - -      

מתן כהנא: אבל נניח הסיפור הזה של קנסות מנהליים יותר גדולים

מתן כהנא:  אנחנו, בית המחוקקים, יכול לחוקק חוק שיגדיל את הקנסות המנהליים

מתן כהנא:  אם פלשת לשטח, אז יחלפו הפעם הראשונה, הפעם השנייה והפעם השלישית ומעתה ואליך אתה תקבל קנס של 5,000 שקלים על כל פרה שפולשת

ערן לבנה: לא תגדיל, כי אין בחוק היום אפשרות כזו

מתן כהנא: אתה נמצא בבית המחוקקים, אנחנו יכולים לחוקק

ערן לבנה: אז אם אתם שואלים אותי, צריך לקדם איזה שהוא חוק שלא נוגע רק לקנות מנהליים אלא גם מעבר לזה

ערן לבנה:  אבל קנסות מנהליים זה בהחלט משהו שיכול לעזור

ערן לבנה:  אין דבר כזה סימון לבקר, לא ניתן לשייך את הבקר לאדם שהוא בעליו

ערן לבנה:  היום זה הבקר שלך מחר זה שלי

ערן לבנה:  פעם היו מספרי נחושת וסימוני אוזניים, אבל היום הדבר היחיד שמשייך את האדם לבקר, זה החיסונים, שהם וולונטריים

ערן לבנה:  למדינת ישראל יש אינטרס גדול מכל דבר אחר, שהאדם יחסן את הפרות שלו

מתן כהנא: אני לא מבין גדול בעדרי בקר

מתן כהנא:  אבל אם למשל, יהיה עכשיו חוק שמחייב כל בעל בקר, לשים איזה שהוא שבב אלקטרוני וזו תהיה עברה להחזיק בבקר בלי שבב כזה

ערן לבנה: זה יוכל לסייע

מתן כהנא: אני גרתי בדרום שנתיים, בבסיס ׳נבטים׳

מתן כהנא:  פעמים רבות היו שם תאונות בין רכבים לבין גמלים והדבר הראשון שהמקומיים היו עושים כאשר הייתה תאונה עם גמל, זה לחתוך את ראש הגמל ולברוח אתו, כדי שלא יזהו לאיזה שבט הוא שייך

צביקה פוגל: הגענו למצב שאנחנו שמים שבבים לכלבים, כך שאין שום בעיה לשים שבבים גם לבעלי חיים אחרים

ערן לבנה: פינינו את שטח החווה, כ-6,000 או 5,500 דונם, משלושה פולשים שהחזיקו בו, והיה לנו פולש נוסף שלא היה קשור אליהם, לא הייתה ביניהם שום קירבה משפחתית

ערן לבנה:  כבר שנתיים שאנחנו תופסים ומשחררים פרות, תופסים ומשחררים והוא מגיע לבית המשפט ואומר שם: ״הפרות לא שלי

ערן לבנה: ״ זה אחרי שבדיון הקודם הוא הצהיר שיש לו 80 פרות בשטח ואחריו שתפסנו את 80 הפרות, אז עכשיו הן לא שלו

מתן כהנא: לא שלו אז מצוין

מתן כהנא:  ניתן אותן לבעל המקום

ערן לבנה: בית המשפט מורה לך לשחרר את הפרות

ערן לבנה:  הוא נוסע עם הפרות לשטח ומשחרר אותן שם ובבית המשפט הוא אומר: ״הן לא שלי

ערן לבנה: ״ אין לי דרך להתמודד עם דבר כזה

ערן לבנה:  אתה מבין? אנחנו רודפים אחרי הזנב של עצמנו

ערן לבנה:  אז כמובן שאיזה שינוי בחקיקה, יוכל לעזור לנו בהקשר הזה

מתן כהנא: מי הגורם שיודע לרכז את החוקים שנחוצים לכם? מה שנקרא, תעזרו לנו לעזור לכם

רועי הראל: אנחנו נוכל להתייחס לזה עוד מעט

צביקה פוגל: עוד משהו ערן? אם עולה לך משהו בדיון, שאתה חושב שהוא שנדרש, שאנחנו יכולים לעשות או כל דבר אחר, אז אני מבקש שתעלה את זה

צביקה פוגל:  כולכם, הרי בשביל זה אנחנו מקיימים את הדיון

צביקה פוגל:  לא כדי לספק את יאיר קראוס, בכתבה שלו ב- ׳ידיעות אחרונות׳ מחר בבוקר, לא, אנחנו מנהלים את הדיון הזה כדי לתת מענה לאירוע, שהוא אירוע לאומני ולא רק ב- ׳חלב ודבש

צביקה פוגל: ׳ משטרת ישראל, מג״ב, בבקשה

מאי גולן: שמי גוזלן אלי, אני קצין אח״מ של משמר הגבול

מאי גולן:  בוקר טוב יושב ראש הוועדה, היינו ביחד בסיור

מאי גולן:  אני שמח על קיום הדיון הזה מכמה סיבות

צביקה פוגל: רק חבל שהתחיל ב- 08:00, אתה אומר

מאי גולן: אנחנו היינו באולם השני

מאי גולן:  אני לא רוצה לדבר על האירוע הפרטני, כי כזכור לך, גם בסיור אופן הפעולה שלנו באותו אירוע צוין לחיוב

מאי גולן:  יש פה עשרות עצורים, יש פה כתבי אישום עד תום ההליכים, יש פה עשייה רחבה, שעשינו מיד עם הכניסה לשטח

מאי גולן:  כמובן שגם הכניסה לשטח הייתה מתואמת איתנו

מאי גולן:  אז בראש ובראשונה, אני רוצה לדבר על התופעה כתופעה

מאי גולן:  מאחר ומדובר בעבירת הסחיטה זו עברה שקשה לביסוס ראייתי

מאי גולן:  אנחנו מדברים על עבירות של איומים ועל עברות של היזק בזדון

מאי גולן:       לשמחתי, אני נמצא בכמה וכמה ועדות, אולי מבין הבודדים כאן

מאי גולן:  אני מוביל את הצוות לשינוי חקיקה בנושא של פלישה

מאי גולן:  שינוי שבו נחל לתת קנסות לעברות מנהלתיות

מאי גולן:  אנחנו נמצאים בישורת האחרונה וזו ההזדמנות להגיד שוב, שזה המקום להאיץ את התהליך, כי אנו מצויים בו כבר חמש שנים

מאי גולן:  בשנה האחרונה אמנם התקדמנו מעט, אבל זה חייב להסתיים

מאי גולן:  החוק הזה יביא בשורה גם לחקלאים ברשויות המרעה וגם לחקלאים שנאנקים תחת הנטל, שנגנבת להם תוצרת וכן הלאה

מאי גולן:       מעבר למעשה הזה, שהוא מעשה מרכזי, חייבת גם להיות פה רגולציה של שטחי המרעה

מאי גולן:  אני חבר גם בוועדה שהתכנסה פה לפני שבועיים לטובת הסדרת שטחי המרעה, אך שטחי המרעה אינם מוסדרים

מאי גולן:  אוקיי? אני לא נוהג לציין שמות בדוגמאות, אבל אם יש חקלאי עם 4,600 דונם ו-180 ראשי בקר, כשלצידו, לשכן מצדה השני של הגדר, יש 160 ראשי בקר ו-200 דונם, אז יש פה בעיה וזה לא משנה אם זה נכון או לא

מאי גולן:  אנחנו מתמודדים עם קרוב ל-180 תלונות על פלישה לתוך שטח מרעה

מאי גולן:       בזמנו, ב-2016, הייתי ראש צוות והובלתי שינוי חקיקה להצעה שהייתה, של היועץ המשפטי לממשלה, להגיש כתבי אישום גם במקרים של פלישה, רק ככה הצלחנו להתמודד עם התופעה הזו

מאי גולן:  אז ההסדרה שך שטחי המרעה חייבת להיכנס כאן לתוקף

מאי גולן:  בנוסף, ישנה הסוגייה של פיקוח על מכסות הבקר, אין פיקוח כזה, אדם שרוצה לגדל בקר פשוט יכול לגדל בקר

מאי גולן:  אז אם אדם מגדל 180 ראש ב-200 דונם ומחר בבוקר הוא מגדיל את מכסת הבקר כי הוא רכש בקר בשנית, עשויה להיווצר בעיה, משום שב-200 דונם הוא יכול לגדל רק 300 ראש

מאי גולן:      הסוגייה השלישית והאחרונה היא סוגיית הפיקוח הווטרינרי

מאי גולן:  נאמר פה בין השורות ואני מצר על כך, אני לא יודע, יכול להיות שאני טועה ואם כן אני חוזר בי, אבל אין פה נציג של משרד החקלאות

צביקה פוגל: אתה לא טועה, וזה כואב גם לי

מאי גולן: חייב להיות פה נציג של משרד החקלאות, שיבוא ויגיד מה עושה הפיקוח הווטרינרי

מאי גולן:  על פי חוק, עגל בגיל 6 חודשים, מרגע בו התנתק מאמו, הוא חייב להיות מסומן עם מספר תעודת זהות, מספר תעודת הזהות הזה שייך לבעלי העגל

מאי גולן:  כמו שהתמודדתם בעבר עם סוגיית הגמלים בדרום, כך גם אנחנו מתמודדים היום, אבל הבעיה היא שלמעשה, אין על כך פיקוח

מאי גולן:  יש חוק אבל אין פיקוח, אז הפיקוח הזה חייב להיות יותר מהודק

מתן כהנא: רגע, החוק מחייב בסימון?     

מאי גולן: החוק מחייב סימון

מאי גולן:  בנוסף, החוק מחייב גם שינוע, גם עדכון של הלשכה הווטרינרית וגם בדיקה לפני שינוע

מאי גולן:  אדם שבוחר לקחת עגלים או כבשים, צריך לעדכן על כך את הלשכה הווטרינרית, לקבל את האישור שלה אחרי שהגיש לשם כך מסמך מסודר, בו מצוין גם מספר העגלים ורק לאחר שקיבל את האישור הזה הוא ראשי לבצע שינוע, זאת כדי למנוע הפצה של מחלות

משה סולומון: אבל אם החוק אכן מחייב לכך ואתה מגיע לאדם ורואה שהוא לא סימן את הבקר שלו, אז - - -      

מאי גולן: החוק מורה על האדם לקבל את האישור ממשרד החקלאות ולא ההפך

מאי גולן:  לדוגמה, בהקשר לנהיגה, החוק מופנה לאדם ומורה על קבלת רישיון נהיגה כדי לנהוג, ולא מופנה למשטרת ישראל ומורה עליה לחפש את אלה שאין להם רישיון נהיגה

משה סולומון: אבל אם אני נוהג ללא רישיון נהיגה, אז אתה, כמשטרה, עוצר אותי

מאי גולן: בטח, זו עבירה חמורה מאוד

מאי גולן:  העניין הוא שאתה חייב לקבל אישור על מנת להיות מורשה להעלות את הבקר לרכב על מנת לשנע אותו

רועי הראל: יש הפרות חוק שבאחריות המשטרה לאכוף ויש הפרות חוק שלא באחריותה לאכוף

משה סולומון: משרד החקלאות

רועי הראל: נכון

רועי הראל:  יש למשרד החקלאות את הידע ואת הכלים על מנת לעשות את זה, אנחנו נתייחס לזה

מאי גולן: כמובן יש מקום בבית הזה לדבר גם על סוגיית הענישה

מאי גולן:  בסוף מתחם הענישה הוא הנקודה הכואבת והוא גם הפונקציה המרכזית שמאפשרת לייצר הרתעה

מאי גולן:  כמובן שהסיכויים של עבריין להיתפס הם פונקציה חשובה מאוד, אבל אם הוא נתפס ונענש רק בחודש אחד או במספר חודשים ספורים על עבירה כזו חמורה, אז כמובן שהוא חוזר לסורו

צביקה פוגל: אני רוצה לשאול אותך שאלה אחת

צביקה פוגל:  אנחנו מכירים לא מהיום ואני באמת יודע כמה קשה אתם עובדים, כדי להביא בסופו של דבר לאיזו שהיא אפשרות לנהל שם שגרת חיים נורמלית

צביקה פוגל:  לצד זאת, אנחנו שומעים את התיאורים של הלל, גם אתה מכיר אותם היטב

צביקה פוגל:  התנגשויות, כמעט תמידיות, בשנים האחרונות ועם אותם אנשים

צביקה פוגל:       מה קורה עם זה? למה הלל נחקר ונעצר והצד השני, שאולי אני מבין לא נכון אבל לפחות להבנתי, מדובר בעבריין, אתו לא קורה שום דבר

צביקה פוגל:  אתה יודע שאני גם מכיר את זה מהצד השני, משום שהייתי גם יושב ראש הרשות שלהם במשך 5 שנים

צביקה פוגל:  אני נלחמתי בשביל לתת להם שטחי מרעה, אבל לא נלחמתי בשבילם כדי שהם יגיעו למצב הזה

מאי גולן: כן

מאי גולן:  אני בהחלט יכול לומר שכל אירוע נבחן בקפידה

מאי גולן:  אני לא רציתי לנקוב בשמות, אבל אני חושב שאני עדיין זוכר את המשפט שאמר הלל בביקור שלנו שם

מאי גולן:  הוא אמר שזו דוגמה, מופת ומודל לחיקוי, לשאר החקלאים שסובלים, על איך כן כדאי לשלב את המשטרה וכן לשתף את יחידות המתנדבים של משמר הגבול

מאי גולן:  בשנה האחרונה הקמנו שני מערכי מתנדבים שלמים, אחד בצפון ואחד בדרום

מאי גולן:  הקמנו שתי יחידות של תקיפה כפרית, אחת בצפון ואחת בדרום

מאי גולן:  הרחבנו את הימ״רים הכפריים והענקנו להם אמצעים נוספים

מאי גולן:       בנוסף, גם הגשנו הצעה פה, בבית הזה, על מנת להרחיב את המערך הטכנולוגי שלנו, מאחר ומדובר בשטחי מרעה, שהם עצומים, אבל אין בהם Sensor, כך שאין בהם שום יכולת לזהות אנשים חשודים, רכבים חשודים וכן הלאה

מאי גולן:  אז הנחנו את ההצעה שלנו על השולחן ואני מקווה שהיא תאושר ושנוכל להתקדם איתה

צביקה פוגל: אני רוצה לבקש ממך בקשה

צביקה פוגל:  קח את מספר הטלפון שלי ותהיה איתי בקשר בנוגע לעניין הזה

צביקה פוגל:  אנחנו חייבים לתת לזה מענה, הוועדה בראשותי לא תזניח את זה

צביקה פוגל:  אז אם אני יכול לעזור באיזה אופן או אם אני צריך להיות מודע למשהו, שייתכן שלא הגיע אליי, תעביר אותו אליי

צביקה פוגל:  הקשר הזה הוא חשוב מאוד

צביקה פוגל:  אני לא נמצא פה רק על מנת להיות בבית הנבחרים, אלא גם על מנת לנסות לקדם חלק מההבטחות ומהמחויבויות שלי, אז תנצל את זה

יאיר קראוס: כבוד יושב הראש

יאיר קראוס:  אני לא שמעתי את התשובה לשאלה, מדוע הלל נעצר? מדוע הוא נשלח למעצר בית? מדוע הוא הורחק מהבית שלו? מדוע לקחו לו פעמיים את הנשק? מדוע הוא מוצא את עצמו כנאשם?     

צביקה פוגל: בוא ניתן למשטרה הכחולה לענות, בבקשה

ערן לבנה: סליחה, לפני שאתה מתחיל, אפשר עוד מילה בנוגע למה שהוא אמר?     

צביקה פוגל: כן

צביקה פוגל:  בבקשה, ערן

ערן לבנה: רשות מקרקעי ישראל, מתייחסת לשטחי מרעה, בין היתר גם להקצאה של שטחי מרעה, כשמירה על הקרקע

ערן לבנה:  במסגרת הדיון בהקצאה לפלוני או לאחר, אין התייחסות לשאלה האם לאותו אדם יש או אין עבר פלילי

ערן לבנה:  א׳ - זה מידע שלא מגיע אלינו משום שהמשטרה לא מוציאה אותו

ערן לבנה:  ב׳ - הדבר היחיד שאני, כגוף האכיפה יכול לטעון ולהתייחס אליו, זה רק מקרה בו יש לו עבירות מקרקעין קודמות

ערן לבנה:       כלומר, אדם שהוא עבריין, שבצע עבירה כמו גניבות חקלאיות, או כל עבירה חקלאית אחרת שאינה קשורה במקרקעין, יכול, למרות כל זאת, לקבל שטח מרעה

ערן לבנה:  על אף שיש לנו את המידע הזה, אין לנו שום דבר שמאפשר לנו להתייחס לזה

ערן לבנה:  בנוסף, הוועדה שדנה בנושא הזה, לא מתייחסת למידע הזה כדבר שיכול למנוע ממנו לקבל את השטח

צביקה פוגל: נקודה חשוב מאוד

צביקה פוגל:  יכול להיות שנצטרך להוסיף את העניין הזה במגבלות, או לפחות, לחייב אותם להציג גיליון פלילי נקי כל שהוא או כל דבר אחר

צביקה פוגל:  בסדר, זה דבר שנהוג לדרוש גם במקומות אחרים, זה בסדר, לא מדובר במשהו חריג

ערן לבנה: כן, בגלל זה ראיתי חשיבות בלהביא את זה לידיעת הוועדה

צביקה פוגל: משטרת ישראל

אלכס ז'ורבל: שמי אלכס ז׳ורבל ואני קצין אח״מ בתחנת גולן

אלכס ז'ורבל:  אני רוצה להגיד שחשוב מאוד שנדייק בהצגת האירועים והנסיבות, כך גם ליומנאי היה קל יותר

אלכס ז'ורבל:  אנחנו, כמשטרת ישראל, זמינים עבור כלל האזרחים והאזרחים כולם שווים בחובתם לשמירת על החוק

אלכס ז'ורבל:  לכן, כל אזרח שמגיע אלינו על מנת להתלונן, נתייחס אליו בהתאם, זו גם חובתנו ברמה החוקית

אלכס ז'ורבל:  מעבר לזה, משטרת ישראל עשתה קפיצה אדירה בנושא של איכות השירות

אלכס ז'ורבל:       היום, ניידת משטרה מגיעה עד לשטח, למתלונן והכל מתועד, אם על ידי מצלמות גוף או אם על ידי טאבלט

אלכס ז'ורבל:  השוטרים מאפשרים להגיש תלונה בשטח, באירוע עצמו, ולא מחייבים את האזרח להגיע לשם כך לתחנה

אלכס ז'ורבל:  כמובן שיש גם מקרים מורכבים יותר, בהם או שאנחנו מוציאים לשטח חוקר או שמזמנים את אותו אזרח, בתיאום מראש אתו, להגיע לתחנת המשטרה, זאת על מנת לגבש את הראיות ואת תיק החקירה

אלכס ז'ורבל:       מניסיוני הקטן במשטרת ישראל ובתחום החקירות, אני רוצה לומר שמשטרת ישראל, כמו שאמרת, פועלת ימים כלילות על מנת להילחם בתופעות של פשיעה ועל מנת לתת את השירות הטוב ביותר, כך אנחנו נוהגים

אלכס ז'ורבל:  בסופו של דבר, צריך לזכור, כפי שכבר אמרתי, אנחנו מחויבים כלפי כל אזרח, לא משנה מאיפה הוא מגיע, מה הוא מינו ומה היא דתו

אלכס ז'ורבל:  כולם שווים בעייני החוק ולכן היחס לכולם הוא שווה

אלכס ז'ורבל:  באירוע הספציפי הזה, לא ניתן איזה יחס מיוחד לאדם כזה או אחר, אלא ניתן יחס שיווני מול החוק ובהתאם לאירוע

אלכס ז'ורבל:       בתחנה מתנהלים כרגע שני תיקים שקשורים למקום הספציפי הזה, אבל בגדול, זה אירוע אחד שהתגלגל לאירוע נוסף שהתרחש באותו יום

אלכס ז'ורבל:  שאר התיקים מטופלים במשמר הגבול, ביחידת ׳כפרי ארז׳

אלכס ז'ורבל:  אנחנו עובדים איתם בשיתוף פעולה מלא ומנסים להשלים אלה את אלה, זאת על מנת למגר אירוע כזה או אחר ועל מנת להעניק שירות מירבי

צביקה פוגל: אותו אחד שכן התנגש שם, עם הלל

צביקה פוגל:  הוא נמצא תחת חקירה, תחת אזהרה ויודע שעייני המשטרה פקוחות לעברו?     

אלכס ז'ורבל: כל התלונות שהגיש הלל, טופלו ועודן מטופלות

אלכס ז'ורבל:  כפי שציינתי, ברגע שיש טענות ויש חשד לעברה, אנחנו בודקים את הטענות ומטפלים בהתאם

צביקה פוגל: אני לא רוצה להיכנס לכם לעבודה, לא רוצה לדעת את מה שחסוי ובטח שלא לפרסם אותו פה

צביקה פוגל:  המצב היה עד כדי כך חמור, שצריך היה לעצור ולעכב את הלל לחקירה במשך חמש שעות?     

אלכס ז'ורבל: א׳ - הלל לא נעצר אלא עוכב, בוא נדייק, משום שיש משמעות למילה מעצר

אלכס ז'ורבל:  ב׳ - הוא שהה בתחנת המשטרה פחות מחמש שעות

אלכס ז'ורבל:  ג׳ - עיקר הזמן בו הוא שהה בתחנה, היה בגלל רצונות שלו לדבר עם אנשים כאלה ואחרים

אלכס ז'ורבל:  אנחנו רצינו לקצר את התהליך

אלכס ז'ורבל:  מעבר לזה, הרבה מהבקשות הפרטיות שלו טופלו בהתאם ובנסיבות העניין, הוקל עליו בדברים רבים

צביקה פוגל: אוקיי

צביקה פוגל:  רועי, בבקשה

רועי הראל: בוקר טוב

רועי הראל:  תודה לכבוד יושב הראש, שהביא אותנו בשעת בוקר מוקדמת בשל הנושאים הדחופים

רועי הראל:  זו לא פעם ראשונה, אני מקווה שלא יהיו עוד הרבה כאלו, אבל בכל מקרה כל הכבוד

צביקה פוגל: שלא יהיו דיונים? או שלא - - -      

רועי הראל: שלא יהיו נושאים דחופים שמחייבים אותנו להגיע בשעה 08:00 בבוקר

רועי הראל:  אני אקצר, כי אנחנו צריכים בשעה 09:30 לעבור לאולם של ועדת חוקה

רועי הראל:  נושא הפשיעה החקלאית והיחס לחקלאים מקבל אוזן קשבת במשרד לביטחון לאומי, לא רק מהממשלה הנוכחית אלא גם מממשלות קודמות

רועי הראל:  באופן ספציפי, הוא קצת מורכב לנו, משום שיש בו הרבה שותפים, גם כאלה שפה וגם כאלה שאינם נמצאים

רועי הראל:  העבודה הזאת מורכבת ומשולבת, ולצערנו, כמו בענפי פשיעה אחרים, גם כאן, אנחנו בדרך כלל צעד אחורה, אחרי העבריינים

רועי הראל:       הזכיר פה אלי את נושאי הסחיטה באיומים, אותם אנחנו פוגשים גם בענפי פשיעה אחרים ולא רק בחקלאות

רועי הראל:  אנחנו מנסים לקדם סל של כלים, גם כאן וגם בוועדה המשותפת של אדוני יושב הראש עם ועדת החוקה, בנוגע לעבירות האיומים, בנוגע לעבירות סחיטה ובכל הנוגע לחברות שמירה

רועי הראל:  מדובר פה ב- Protection

רועי הראל:  אז לטובת מי שלא מכיר, אספר שהיום, בשונה מבעבר, ב- Protection כבר לא נשלחים מכתבים עם שליחים ואין איומים, אלא ברגע בו אדם פותח עסק, העסק השכן כבר מיד מספר לו מי היא חברת השמירה שנותנת שירות

רועי הראל:       היום בעל העסק גם מקבל על זה חשבונית, שמוכרת למס

רועי הראל:  גם בנוגע לחוק הזה אנחנו נשאלים מידי שבוע בוועדת השרים לחקיקה, אז אני מקווה שזה יגיע כבר במושב הנוכחי לדיונים בכנסת

רועי הראל:  אבל כאמור, יש קשב

רועי הראל:  כמו שאמר קודם חבר הכנסת משה סולומון, אני מסכים עם כך שצריך לעשות תיקוני חקיקה

רועי הראל:  אנחנו פועלים גם בנוגע לקנסות מנהליים וגם לתיקונים כאלה ואחרים בחוק העונשין

רועי הראל:  אז אני יכול להגיד לך, שיש אוזן קשבת להצעות ורעיונות, גם למה שחברי כנסת יכולים לקדם בחקיקה פרטית וגם למה שרואים לנכון להעלות לממשלה

רועי הראל:       אנחנו גם עובדים על קידום בנושא - - - ותקבולים של עבירות

רועי הראל:  אז אנחנו בהחלט מנסים לקדם את הנושאים האלה בכל המישורים, אבל כמה שאתם יודעים, הרבה פעמים הדברים קורים בקצב איטי בהרבה ממה שהיינו רוצים

רועי הראל:  בנוגע לקנסות מנהליים

רועי הראל:  כמו אנשי מג״ב, גם אנחנו עובדים על זה

רועי הראל:  יש כבר טיוטות שמופצות בנושא ודיונים במשרד המשפטים, זאת על מנת שהקנסות האלה יהיו רלוונטיים וגם יאפשרו פעולות חקירה

צביקה פוגל: קנסות מנהליים בחקיקה?      

רועי הראל: על פלישות חקלאיות

רועי הראל:  סעיף ספציפי בחוק העונשין, שקשור לפלישה לשטח החקלאי ולגביו אנו פועלים לקדם קנסות מנהליים

רועי הראל:  אני מסייג ואומר, שלרוב עבריינים לא נוטים לשתף פעולה עם גורמי אכיפת החוק

רועי הראל:  זאת אומרת, שגם בהינתן קנסות מנהליים, נצטרך לבדוק כיצד לאכוף אותם

צביקה פוגל: התנסחת בזהירות הראויה

רועי הראל: נכון

רועי הראל:  עבריינים לא מסמנים את בעלי החיים שלהם

רועי הראל:  כאשר יש פלישה של עדר, צריך לאחר מכן להוכיח את הקשר של אותו עדר, אל העבריין

רועי הראל:  אני לא רוצה להתייחס באופן ספציפי

רועי הראל:  האירוע הזה, שמעתי עליו במקרה והקשבתי לו כשהייתי בכובעי הקודם כרפרנט לרישיונות כליי ירייה במשרד ואכן, יש לנו בעיה רוחבית בנושא של שימוש בנשק להגנה עצמית ובאופן הטיפול של המשטרה במקרים מסוג זה

רועי הראל:  גם שם, אנחנו פועלים מול אגף החקירות והמודיעין, על מנת לתת מענה רוחבי לסוגייה הזאת

רועי הראל:  אנחנו לא רוצים שאדם שנאלץ להשתמש בנשק להגנה עצמית, ימצא עצמו אחר כך בצד השני

צביקה פוגל: כי הנשק, כשמו כן הוא, להגנה עצמית

רועי הראל: נכון

רועי הראל:  היום משטרת ישראל והעומד בראשה, גם מעודדים אזרחים להוציא רישיון נשק

רועי הראל:  אנחנו מעודדים אזרחים להוציא רישיון לנשק ולכן רוצים להימנע ממצב בו שימוש בנשק יופנה בסוף כנגד האדם המחזיק ברישיון, כל עוד הוא פעל כדין

רועי הראל:  אז אני אומר שוב, בוועדה הזאת, אנחנו כל הזמן נמצאים בקשב לנושאים האלה ומקדמים אותם

רועי הראל:  אז כל רעיון, הצעה או סיוע שנדרש, אנחנו מקבלים, גם מהכנסת ופתוחים לזה

רועי הראל:       לדוגמה, היה בזמנו רעיון, להכניס את החקלאות לצו שירותי שמירה ובעקבות פנייה של ׳השומר החדש׳, עצרנו את זה

רועי הראל:  זאת על מנת שלא יחויבו להקים חברות רשמיות ולהעסיק בשכר, אלא להמשיך כמתנדבים

רועי הראל:  יש כל הזמן שיח עם השטח ואנחנו פנויים לשמוע, אפשר גם לפנות אליי באופן אישי אם זה יסייע

רועי הראל:  אנחנו לא מפקירים את הנושא הזה

רועי הראל:  ושוב, אני מקווה שעוד במושב הכנסת הנוכחי נוכל לקדם את הנושא של הקנסות המנהליים

רועי הראל:  אני רק אומר, אדוני, שזה יהיה בוועדת חוקה

צביקה פוגל: רועי, אני יודע

צביקה פוגל:  יחד עם זאת, אנחנו נמצאים עכשיו בוועדה שלי וחשוב שנמשיך את שיתוף הפעולה הזה, משתי סיבות עיקריות: 1

צביקה פוגל:  אין לנו מועד ב׳, צריך לדעת את זה

צביקה פוגל:  2

צביקה פוגל:  אני לא בטוח לגבי אורך הנשימה של אותם אנשים שנתנו להם את הזכות לשמור על הקרקע, כמה הם באמת יחזיקו מעמד

צביקה פוגל:  לכן, התוצאות שאנחנו צריכים להביא הן כמעט מיידיות

צביקה פוגל:  אנחנו חייבים ללחוץ על הדוושה שתביא אותנו לחקיקה ולאפשרות אכיפה באופן שאנחנו רוצים

צביקה פוגל:       הסדרה זה בסדר, אני בהחלט מקבל את הרוח של ערן, שציין אותה פה, אבל יחד עם זאת, אם לא ניתן מספיק כוח לאכיפה ולא נפעל מספיק מהר, אנחנו עלולים לאבד, לא רק את הקרקע אלא גם את האנשים ששומרים עליה ואני לא רוצה להגיע למצב הזה, לכן אני מבקש שנראה איפה אפשר לדחוף

צביקה פוגל:  לפני שאני נותן ל- ׳סיירת הירוקה׳ לדבר, יש פה מישהו נוסף שרוצה לומר משהו חשוב? אז קדימה, תעלו לי ב- Zoom את ה-׳סיירת הירוקה׳ ולאחר מכן אסכם

צביקה פוגל:  בוקר טוב אורי

אורי מקלב: בוקר טוב

אורי מקלב:  שמי אורי, אני מנהל ה- ׳סיירת הירוקה׳, אני שומע את הדיון שמתנהל כאן וכולי בעור ותוסס

אורי מקלב:  יש לי המון מה להגיד ואני מקווה שתתנו לי את הזמן לזה

צביקה פוגל: 3 דקות

אורי מקלב: אנחנו צריכים לחלק את האירוע הזה לשני חלקים, חלק אחד הוא עד לרגע בו אורי כהן והלל הגיעו לשטח, בתאריך ה-22 באפריל וחלק שני מלפני כן

אורי מקלב:  החלק של לפני כן, מתייחס לאירוע שהתחיל ב-2007 ומאז הוא מתגלגל

אורי מקלב:  תחילה מאתרים עבירת חוק התיישבות, אחר כך מביאים את זה לוועדת הזכאות, הוועדה מבטלת את ההרשעה לראייה ושם אנחנו מתחילים בהליכים משפטיים

אורי מקלב:       אני לא אגע בכל ההליכים המשפטיים, אבל כדי שתבינו במה מדובר, הליכים משפטיים, הם בסוף פקח של ה- ׳סיירת הירוקה׳, הוא היחיד מהגורם המדיני, שמגיע בכלל לתת עדות או למסור תצהיר

אורי מקלב:  למה? כי כולם מפחדים מאבו גאסם, מפחדים מאח שלו, ואף אחד לא מגיע לבתי משפט

אורי מקלב:      אני אנסה לקצר את דבריי, אבל אני רוצה לומר לכם בצורה הברורה ביותר שיכולה להיות, שאנחנו התבוססנו בצואת הבקר הזו בצורה מטורפת, במשך חודשים רבים

אורי מקלב:  התהליך בו צריך להעמיס עדר בקר, לקחת אותו לתחנת ההסגר, לבוא אחר כך כדי להירשם בהליך הוצאה לפועל ולהסביר איך אני יודע שאותו בקר, אכן שייך לאבו גאסם ובסוף גם לבקש למכור את העדר הזה, מדובר בהליך מטורף

אורי מקלב:  יש לי שלוש דקות אז אני לא אכנס לזה

צביקה פוגל: לא, לא

צביקה פוגל:  אורי, אני מבטיח לך, הוועדה לביטחון לאומי בראשותי, תבוא לבקר ב- ׳סיירת הירוקה׳, אני מבטיח

צביקה פוגל:  אני רוצה לבקש ממך שעכשיו, בשתי הדקות שנותרו לך, תיתן לי כיוונים לפתרון, לאופן פעולה, מה אתה מצפה שאי אעשה

אורי מקלב: מצוין

אורי מקלב:  אז קודם כל, אתה שאלת את החברים בוועדה לגבי אירועים נוספים

אורי מקלב:  אז יש אירועים נוספים, אבל יש גם אור בקצה המנהרה

אורי מקלב:  זה שהלל הגיבור ואורי כהן, יושבים היום בשטח, אני אומר לכם שזו עבודה

אורי מקלב:  קודם כל היה צריך לפנות את השטח, להרוס מבנים

אורי מקלב:  אם אתה שואל אותי על מה צריך לעשות, מדברים פה על קנסות מנהליים וגם בכל מיני ועדות כאלו ואחרות, אבל בסוף, אנחנו יחידת הפיקוח היחידה שאמורה לאכוף את הדבר הזה, לכן צריך לשאול אותי: ״אורי, מה אתה רוצה?״ ״לאלו סמכויות אתה זקוק?״     

צביקה פוגל: אז אני שואל אותך אורי

אורי מקלב: חוק מרעה מסודר

אורי מקלב:  דיברתם פה על נושא הגמלים בנגב, אבל אי אפשר לעשות שיבוב לבהמות מאכל

אורי מקלב:  בקר אי אפשר לשבב

אורי מקלב:  גמלים שבבנו ואנחנו עוסקים בזה עד היום, מסמנים ומשבבים גמלים

אורי מקלב:  בקר צריך להיות מסומן

אורי מקלב:  לכל ראש בקר צריך להיות סימון באוזן, צריכה להיות תעודה מזהה, כמו תעודת זהות בשירותים הווטרינריים

אורי מקלב:  גם זו סוגיה שאנחנו צריכים לפתור ולחשוב איך עושים אותה ואיך שירותים הווטרינריים יעשו את זה ולא להשאיר את האחריות אצל בעל העדר שייקח את מספרי האוזניים וישים אותם בעצמו

אורי מקלב:       אנחנו צריכים ללכת על חוק שהוא הרבה יותר קשוח ונוקשה, אבל שהכול יהיה מאוגד תחת חוק המרעה, שבתוכו, אולי נצטרך גם שחלק מהאנשים

אורי מקלב:  יוותרו על חופש העיסוק

אורי מקלב:  אי אפשר שכל מי שיש לו מעט מזומנים מתחת לבלטה, יוכל לקנות מרעה ואז לאנוס את המדינה, על מנת שתקצה עבורו שטח מרעה

אורי מקלב:  כמו שערן אמר, חלק מההסדרה היא גם לגורמים שאנחנו לא רוצים לבצע עבורם הסדרה, אבל אין מה לעשות

אורי מקלב:  אדם שיש לו 150-180 ראש, אין ביכולתנו היום לאלץ אותו למכור את העדר, אז הוא פולש פה, פולש שם, וגורם לנזקים

אורי מקלב:       אנחנו נצטרך לבוא ולעשות הסדרה של כלל המדינה, מדינת ישראל היא קטנה

אורי מקלב:  רמת הגולן, הגליל העליון והגליל התחתון, הם שטחים מאוד מאוד מצומצמים

אורי מקלב:  כולם רוצים לגדל בקר, גם אני מאוד רוצה, אבל זה לא מצליח לי

אורי מקלב:  ואנחנו נצטרך לעשות שם איזה שהוא סדר, לבוא ולהגיד: ״יש הגבלה

אורי מקלב:  שטחי המרעה מוגבלים ל-X ראשי בקר, יש לנו-X דונמים

אורי מקלב: ״ ולא כל מגדל חדש שירצה לגדל בקר יוכל לעשות זאת

אורי מקלב:  אולי גם משרד החקלאות יצטרך לעשות איזו שהיא תוכנית לחיסול חלק מראשי הבקר

אורי מקלב:  להגיד: ״אנחנו ב- over,״ אין לנו מספיק שטחי מרעה

אורי מקלב:       הרי כולנו רוצים את המרעה הזה, שמשמש גם כממשק למניעת שריפות, גם כממשק חקלאי וגם נוגע בעוד תחומים נוספים רבים

אורי מקלב:  אז כמו שאני אומר, אנחנו מטפלים בזה פעם אחת בהיבט המקרקעין ופעם אחת בחוק ההתיישבות

אורי מקלב:  ואני רוצה להגיד לכם שהאירוע הזה, של חוות - - -, הוא גרם להרתעה, הנחישות שלנו בשטח הביאה להרתעה

אורי מקלב:  קיבלנו עכשיו פסק דין ברמת הגולן והיינו אמורים להפעיל הליך הוצאה לפועל

אורי מקלב:  לפני שבאנו להפעיל את הליך ההוצאה לפועל, העדר של הפולש כבר לא היה בשטח, כי הוא ראה מה קרה, הוא ראה שהיינו נחושים

אורי מקלב:  תפסנו את כל הבקר, העמסנו אותו ואת חלקו גם מכרנו

אורי מקלב:  ואני אומר לכם, אני מספר את זה כסיפור

צביקה פוגל: אורי, אני יודע שיש לך עוד הרבה דברים חשובים לומר ואני גם רואה את הלהט שבעיניך, למרות ה- Zoom, אבל אנחנו נשלים את זה

צביקה פוגל:  אנחנו נבוא אליך ונלמד את הדברים

צביקה פוגל:  אם יש דברים נוספים בהם אתה חושב שאנחנו יכולים להירתם לעניין, אז תכתוב לנו או שתקפוץ לבקר אותי פה

צביקה פוגל:  זה מעבר לעובדה שאני אבוא לבקר אותך

אורי מקלב: בסדר, רק עוד מילה אחת לסיכום

אורי מקלב:  כמו שאמרתי, אני מחלק את זה לשניים ובסוף יש את החקלאים, יש בשטח את אורי ואת הלל

אורי מקלב:  אורי אולי לא יאהב את מה שאני אגיד, אבל בימים הראשונים גם אני וגם האנשים שלי אמרנו לו: ״תרחיק את האישה והילדים מהשטח

אורי מקלב: ״ כי בסוף הוא צריך לשמור על החיים שלו

אורי מקלב:  זה יותר חשוב מרעייה, יותר חשוב משטח מרעה ומכל דבר אחר

אורי מקלב:  זהו, אני מאחל להם בהצלחה, הם החברה הכי טובים שיכולים להיות

צביקה פוגל: תודה רבה אורי

צביקה פוגל:  חבר הכנסת מתן כהנא, בבקשה

מתן כהנא: אז לפני שאני מסכם אני רוצה לומר כמה מילות תודה

מתן כהנא:  בסוף, כל הגורמים שנמצאים כאן רוצים לעשות טוב

מתן כהנא:  גם המשטרה, שלכאורה אנחנו באים אליהם בתלונות, הם באמת מנסים

מתן כהנא:  מסתבר שההבדל בין המשטרה, צה״ל והשב״כ הוא עצום

מתן כהנא:  בגלל דיני הראיות

מתן כהנא:  איפה שלשב״כ ולצה״ל יש מודיעין אז הם פועלים, אבל פה אין את הכלים האלה, מחמת זכויות האזרח וכולי

מתן כהנא:  אני רוצה לומר גם מילה טובה על - ׳השומר החדש׳, שבלי ההתגייסות שלהם לאירוע הזה, זה באמת היה נראה אחרת לגמרי

מתן כהנא:       כפי שאמר אתמול יהודה מרמור מיבניאל, הם הצילו לו את העסק, הצילו לו את החיים והם נותנים לו אוויר לנשימה

מתן כהנא:  כך גם בחוות ׳חלב ודבש׳

מתן כהנא:  אני רוצה גם לומר מילה טוב לחבר הכנסת קרויזר, שלא נמצא פה, אבל הוא באמת נכנס לעומק הנושא הזה וכל הכבוד לו על מה שהוא עושה

מתן כהנא:  בנוגע לטובא זנגריה, שמנו עליהם איזה זרקור, אבל לא כולם עבריינים בטובא זנגריה, הרוב לא, אמנם חלק גדול מהעבריינות יוצא משם אבל אי אפשר להטיל דופי בכפר שלם ולכן חשוב לי להגיד את זה

מתן כהנא:       לסיכום, מדובר בנושא מאוד מאוד רחב, שדורש טיפול במישורים רחבים מאוד: חקיקה, אכיפה, ענישה, משרד החקלאות עם השירות הווטרינרי, רמ״י, ׳הסיירת הירוקה׳

מתן כהנא:  יש פה המון המון גורמים, שכולם ביחד מתכנסים על מנת לעסוק באירוע לאומי, שנוגע למשילות

מתן כהנא:  לכן בעיניי נדרש לזה פרויקטור

מתן כהנא:  מדובר בכל כך הרבה גורמים, שאם לא יהיה פרויקטור אחד שמרכז את הכל, אז כל אחד עושה מה שהוא רוצה ואין מי שמתכלל, ששם יעדים ושמוודא שכולם הולכים בכיוון הנכון

מתן כהנא:       אני לא יודע אם הממשלה תמנה לשם זה פרויקטור או לא, אבל בהינתן זה שאין פרויקטור, אז כנראה שאתה הפרויקטור, אדוני יושב ראש הוועדה, לפחות עד הודעה חדשה

מתן כהנא:  כי הכל מגיע לפה, למקום הזה, אז נראה לי שאם אתה ואנחנו נעבוד על זה בצורה רצינית, אם נדאג לעקוב אחרי ההתקדמות, נזמין לפה בכל פעם את הגורמים הרלוונטיים בתקווה שהם באמת יבואו, כך נוכל להביא לאיזה שהוא שינוי וזה שינוי קריטי, כי באמת מדובר בנושא לאומי ממדרגה ראשונה

מתן כהנא:  תודה לך אדוני

צביקה פוגל: קודם כל תודה רבה לכם שהטרחתם את עצמכם להגיע לכאן בשעה כל כך מוקדמת וחלק אפילו עמד בזמן

צביקה פוגל:  נוכחות משרד החקלאות הייתה חסרה לי בדיון הזה, אנחנו נראה איך אנחנו רותמים אותו לדיוני המעקב בהמשך

צביקה פוגל:  כן, כרגע אני אקח את זה עליי, אני אנסה ליזום שהשם שאמרת לו תודה ייקח את זה גם כן, אולי אפילו כפרויקטור של כלל המשרדים, נראה איך אנחנו עושים את זה

צביקה פוגל:  אין לי ספק שחוק המרעה צריך להיות משהו שיוביל לכל העניין הזה ושיכללו בו כל הדברים שאנחנו רוצים שיכללו בו

צביקה פוגל:       אני אמשיך בדרך שלי, את מה שאמר פה חבר הכנסת, מתן כהנא

צביקה פוגל:  אין פה לא ימין ושמאל ולא שום דבר פוליטי, יש פה דאגה לקיומה של מדינת ישראל

צביקה פוגל:  תקשיבו טוב למילים האלו, קיומה של מדינת ישראל, כי המדינה לא יכולה להתקיים ללא בעלות על הקרקע, ללא ריבונות על הקרקע וללא משילות בשטח וכל מה שעסקנו בו בדיון הזה היום, זה בדיוק הדברים האלה

צביקה פוגל:  לכן, מאחר וזה חשוב לכולנו, אז תודה רבה למתן, שהוביל את קבוצת חברי הכנסת לקיים את הדיון הזה, אנחנו נמשיך לטפל בזה

צביקה פוגל:       יאיר, תודה רבה שעוררת את זה ותודה לכל האחרים על תרומתם

צביקה פוגל:  חברים, לא מדובר בבעיה פרטית של צביקה פוגל ושל מתן כהנא, אלא בבעיה של כולנו

צביקה פוגל:  אם אנחנו רוצים לחיות במדינה שבה באמת יש לנו שקט, שהחוקים באמת נאכפים בה ושההסדרות אכן מושגות בה במקומות בהם הן צריכות להיות, אז בואו נפעל יחד דרך החקיקה, שתיתן את הכוח לגורמים בשטח, כך שיוכלו לפעול באופן בו אנחנו מצפים מהם

צביקה פוגל:  תודה רבה והמשך יום נפלא